Valmistu Herran kansa – Kotimaa\n07.12.2021 09:56 - Matias Roto\nNäkymä Somerniemen kirkosta 26.4.2009. Somerniemi on Someron kappeliseurakunta. Iloni on suuri muistellessani menneitä ja iloita siitä, että jo aikoinaan olen saanut elää Jumalan kansan keskellä ja vieläpä kunnian palvella pyhää evankeliumia Vapahtajamme Jeesuksen kunniaa julistaen.\nKaipaus rauhaan on koko ihmiskunnan suuri sydämen sointu. Rauha on koko olemassaolomme kannalta paras ratkaisu. Rauha rakentaa, mutta riita ja sota hävittävät. Kolmannen adventtisunnuntain psalmi kertoo, että ihminen voi saada todellisen rauhan sydämeensä vain Jumalan sanan kuuntelemisen kautta. Kun Jumala saa puhutella meitä ja muistuttaa, että koko ihmiskunta on sovitettu Jumalan edessä, niin se on kutsu meille elää rauhassa ja sovussa toinen toisemme kanssa.\nRauhan sanomaa julistivat enkelitkin Beetlehemin kedolla Jeesuksen synnyttyä. Heidän sanomansa oli, että Jumalalle kunnian antaminen tuo tullessaan rauhan. Tämä rauha saa voimansa siitä, että Jumala on ensin rakastanut meitä. Siksi myös meidän on rakastettava lähimmäistämme, jokaista, jonka Jumala on luonut kanssamme elämään kotiväkenä, sukuna, naapureina, heimona, kansana, yhteisen kulttuurimme piirissä asuvana, yhteisen ihmiskuntamme, koko maapallomme pinnalla jokaisen ihmisen.\nJumalan kunnian näkeminen avaa sydämen rakkauteen. Jumalan palvelu on toinen toisestaan huolehtimista, lähimmäisen palvelua. Kun jokainen omalta osaltaan huolehtii omista tehtävistään ja näin rakentaa yhteiskuntaamme, niin Jumalan siunaus myös koittaa kansamme keskuuteen.\nRikki revitty ja monien ristiriitojen keskelläkin löydetään yhteinen elämän mielekkyys. Jumalan apu on kutsu toinen toisensa auttamiseen. Jumalan laupeus laupeuden osoittamiseen kanssaihmisillemme niin lähellämme kuin kauenpanakin.\nMeitä kehotetaan kuuntelemaan toinen toistamme, tukemaan vierellämme elävää. Kukin voimiensa ja edellytystensä mukaan. Kukaan ei voi auttaa kaikkia, mutta kaikki voivat auttaa jotakuta. Jo pelkällä olemassaolollaan voi luoda yhteisyyttä ja ilmaista kanssaihmisyyttä ympärilleen. Kuinka oppisimmekin useammin ilmaisemaan mukanamme elävälle: "Kiitän Jumalaa, että sinä olet olemassa."\nKolmas adventtisunnuntai kertoo myös Johannes Kastajasta. Hän tuli valmistamaan Jeesuksen tuloa. Omalla julistuksellaan hän saarnasi kansalle oikeudenmukaisuuden ja toinen toisestaan huolehtimisen sanomaa. Se jolla on valta älköön käyttäkö sitä väärin, vaan yhteisen kansan hyväksi. Se joka on saanut etuoikeuden oppia enemmän kuin joku toinen, käyttäköön oppineisuuttaan yhteisen kansan hyväksi.\nHänen jykevää julistustaan kastepuheissaan on säilynyt meille evankeliumien aluissa. Hän tuli valmistamaan tien Jeesuksen tulolle.\nHänen sanomansa huipentui kasteen toimittamiseen. Johanneksen evankeliumi keskittää kaiken hänen tekemänsä kasteen toimittamiseen ja sanomansa ytimen siihen, että Jeesus on Kristus. Jumalan lähettämä koko maailman Vapahtaja, joka kalliilla ristin työllään sovitti koko ihmiskunnan synnit. Tämän syntien anteeksiannon Johannes Kastaja välitti kasteen veden puhtaaksi pesevän voiman välityksellä. Jumalan Karitsan armon takia Johanneksen kaste lahjoitti syntien anteeksiannon. Näin käytännön toimi, kastaminen, oli linjassa hänen puheensa kanssa, Jumalan sanan keskuksen kanssa: Jeesus on kantanut meidän syntimme.\nJumalan armahtava rakkaus julistaa meille, että hän ottaa meidät omakseen armosta. Kristuksessa Jeesuksessa meillä on armollinen Jumala. Kaikki meidän syntimme ovat anteeksi annetut. Taivaasta maan päälle ihmiseksi tullut Vapahtajamme on meidän vanhurskautemme. Hänen ihmiseksi tulonsa, ihmisenä elämisensä ja meidän puolestamme kuolemisensa sekä ylösnousemisensa ja taivaaseen astumisensa välityksellä, hän joka päivä suo meille uutta voimaa ja alati rohkaisee meitä elämään kasteen armon varassa. Hänessä me olemme vanhurskautettuja ja hänessä me elämme turvallisina Jumalan lapsina.\nNäin joulun edellä saamme siis luottavaisin mielin valmistautua hänen tulonsa, hänen syntymänsä juhlaa varten.\nKun hyvää elämässämme saamme kokea, niin muistakaamme, että se kaikki on vain Jumalan meille antamaa lahjaa. Hänen hyvyytensä varassa on koko elämämme ja kaikki elämme tarpeet. Siksi suokaamme niistä kunnian Jumalalle ja tuokaamme kiitoksemme hänelle, kaiken hyvän antajalle.\nHyvää Joulun Odotuksen Aikaa teille kaikille.\nKolmannen adventtisunnuntain aihetta esitellään ja tekstit näytetään täällä\n”Kolmas adventtisunnuntai kertoo myös Johannes Kastajasta. Hän tuli valmistamaan Jeesuksen tuloa.”\nNäinhän sitä sanotaan, mutta idea on otettu Jesajasta, ” Huutavan ääni erämaassa” 40: ”3Huutavan ääni kuuluu: ”Valmistakaa Herralle tie erämaahan, tehkää arolle tasaiset polut meidän Jumalallemme. 4Kaikki laaksot korotettakoon, kaikki vuoret ja kukkulat alennettakoon; koleikot tulkoot tasangoksi ja kallioloukot lakeaksi maaksi.”\nJesaja on tämän sanonut, eikä voi tarkoittaa Johannesta, eikä Jeesusta koska Jesaja vaikutti 700-vuotta aikaisemmin. Ja kuten huomataan, siinä puhutaan Jumalasta. Ennustus Johanneksesta olisi voinut olla omaperäisempi, jolloin uskottavuus olis’ toista luokkaa.\nJesajassa sanotaan myös kansasta: ” Tehkää, tehkää tie, tasoittakaa tie, viekää pois kompastuskivet minun kansani tieltä ” Tässä kansakin on tulossa.\n1) Vanhan testamentin tekstit eivät olleet vain joitakin arkistoissa säilytettäviksi tarkoitettuja muinaisten tapahtumien kuvausta, vaan myös liturgiassa laulettavia tekstejä joiden merkityus ollisiinä, mitä ne sanoivat juuri siinä tilanteessa jossa niitä luettiin. Liturgian olemukseen kuuluu että se sana ja se tapahtuma josta liturgiassa puhutaan tulee juuri siinä hetkessä paikalla elettäväksi todellisuudeksi. Välimatka poistuu. Sama Jumala joka toimi aikaisemmin, toimii myös tässä ja nyt aina kun Jumalan sanaa resitoidaan liturgian kuluessa.\nNäin ollen myös se teksti mihin viittasit eli elämäänsä juutalaisessa jumalanpalveluselämässä ja ajankohtaistui joka koerta kun Profeettoja eli Nevi’im tekstejä lausuttaessa oli tekstijärjestelmässä lukuvuorossa. Näin noiden sanojen soveltamisalue muodostui rajattomaksi. Katse suunnattiin eteenpäin. Tuleviin tapahtumiin. Odotettiin että juuri tällainen henkiö voisi tulla, jolloin Messias tulee kansansa luo ja milloin hänen edelleen tulevaksi luvattu tien valmistaja esiintyy.\nTämä yhteisöllinen lähestymistapa ei ensi sijaisesti tarkastellut joidenkin yksilöiden vaan koko yhteisön uudistumista ja Jumalan edessä elämistä. Jumala ja hänen tekonsa olivat kaiken keskus. Yksittäiset ihmiset, kuten Johannes Kastaja olivat vain tämän tapahtuman kulkuun osallistuneita Jumalan ennustusten toteuttamiseen johtaneista henkilöistä.\nKaiken keskus kuitenkin oli jo Aabrahamista ja Daavidista alkaen esiin noussut koko maailmaan pelastuksen tuova Messias eli Kristus. Hän Jeesus on koko Jumalan ilmoituksen keskus. Hän, Jumala ja ihminen yhdessä persoonassa, on meidän Vapahtajamme, joka on meidät pelastanut kuolemallaan ja ylösnousemuksellaan.\n2) Raamatun maailma on kollektiivinen. Siksi yhteisö on kaiken olemassaolon perusteisiin kuuluva elämisen muoto. Näin myös Messiaan tulokin liittyy koko Pyhän kansan elämään kokonaisena kansana. Näin myös kansan vapautumisesta kertominen ja Baabelin vankeudesta takaisin kotimaahansa tulon kollektiivinen näköala suuntautuu eteenpäin. Se muovautuu kansan uudistuvaksi vapautumisen odotukseksi ja sen mukana tämän vapautuksen toteuttavan Messiaan odotukseksi. Näin yksilö tulee esille ilman että sanonnan kollektiivisuus siitä poistuu. Näin Jumalan antamassa pelastuksen täyttymyksessäkään ei ole vain omaan itseensä käpertyneen poissaolevan jumalan kuva, vaan kansansa keskellä elävä todellinen Jumala joka tulee meidän luoksemme Jeesuksessa Kristuksessa. Näin Jumalan Poika, Jeesus Kristus, ihmiseksi meidän luoksemme tullut toi pelastuksen ihmiskunnalle, ei ainoastaan juutalaisille, vaan koko maailman ihmisille. Olemmehan me kaikki, koko ihmiskunta, Alkuihmisten Eevan ja Aadamin perintönä yhteistä ihmiskuntaa, samaa sukua heistä alkaen. Tässä näkyy mikä valtava sanoma kertomukseen Aadamista ja Eevasta sisältyy\nk u u l u v a t\ny h t e e n.\n”Jesaja (יְשַׁעְיָהוּ) oli juutalainen profeetta. Hän vaikutti 40 vuotta Jerusalemissa n. 740–700 eaa. Jesaja palveli Juudaa ja Jerusalemia Juudan kuninkaiden Ussian, Jotamin, Ahasin ja Hiskian päivinä. Kuninkaat Pekah ja Hosea hallitsivat Israelin pohjoista valtakuntaa, joka lakkasi olemasta 740 eaa., sinä aikana jona Jesaja palveli profeettana. Muita samaan aikaan toimineita profeettoja olivat Miika, Hoosea ja Oded. Ilmeisesti Jesaja aloitti profetoimisensa myöhemmin kuin Hoosea ja ennen Miikaa. ”\n”Jesaja oli naimisissa. Hänen vaimoaan sanotaan naisprofeetaksi, mikä ei nähtävästi merkitse pelkästään profeetan vaimoa. McClintockin ja Strongin sanakirjan Cyclopedia of Biblical, Theological, and Ecclesiastical Literature mukaan tämä nimi viittaa siihen, että Jesajan avioelämä ”ei ainoastaan ollut sopusoinnussa hänen kutsumuksensa kanssa, vaan se oli myös kiinteästi nivoutunut siihen”. Ilmeisesti Jesajan vaimo oli saanut Jumalalta profeetan tehtävän.”\n”Raamatussa mainitaan kaksi Jesajan poikaa, jotka oli annettu hänelle tunnusmerkeiksi ja ihmeiksi Israelissa. Sear-Jasub oli Ahasin päivinä riittävän vanha menemään isänsä mukaan, kun Jesaja vei viestin tuolle kuninkaalle. Nimen Sear-Jasub merkitys on ’pelkkä jäännös palaa; jäljelle jäävät palaavat’. Tämä nimi oli profeetallinen sillä tavoin, että yhtä varmasti kuin Jesajalle syntyneelle pojalle annettiin tuo nimi, yhtä varmasti Juudan valtakunta hävitettäisiin aikanaan ja vain jäännös palaisi pakkosiirtolaisuuden ajan jälkeen Tuo pieni jäännös palasi, kun Persian kuningas Kyyros antoi säädöksen, joka vapautti sen Babylonista 70 vuotta kestäneen vankeuden jälkeen. ”\n”Toiselle Jesajan pojalle annettiin nimi jo ennen sen siittämistä. Pojalle annettiin Jumalan käskystä nimi Maher-Salal-Has-Bas, jonka merkitys on ’Kiirehdi, oi saalis! Hän on rientänyt ryöstämään’ tai ’Saaliille kiirehtien hän on rientänyt ryöstämään’. Sanottiin, että ennen kuin tuo poika osaisi huutaa: ”Isä!” ja ”Äiti!”, poistettaisiin uhka, jonka Syyrian ja Israelin kymmenen heimon valtakunnan välinen salaliitto muodosti Juudalle”\nTämä historiallinen pläjäys kertokoon sen tosiasian, että Jesaja ei vaikuttanut Jeesuksen aikana.\nJuutalaiset saavat tietysti tehdä omien kirjoitustensa kanssa mitä haluavat, ja muistella historiaansa, kuninkaita ja profeetoja vaikka läsnäolevana liturgiana ja laulunäytelmänä, mutta se ei ole meidän historiaa, eikä siitä voi sellaista tehdä. Se on kavallus jos yrittää.\nJos sitä mennään muuttelemaan, se ei ole enää sama.\nKiitos puheenvuorostasi ja kiitos Jesajasta kertomastasi.\nProfetia on Jumalan puolesta puhumista. Se voi olla samaan aikaa tapahtuvasta asiasta eli Jumalan tahdon ilmausta juuri ajankohtaisessa asiassa.\nProfetia voi olla myös myöhemmin tapahtuvan ennakointia.\nKun Jeesuksen elämää kuvataan Vanhan testamentin profetian valossa, niin silloin löydetään nimenomaan Vanhan testamentin tekstistä selitys sille, miksi juuri niin piti käydä kuin kävi. Tuon työskentelyn aikana noille asioita tutkineille on mös tullut selväksi, että erittäin moni Vanhassa testamentissa esiintyvä tekstin kohta saa täyttymyksensä juuri Jeesuksen elämässä. On siis luonnollista että näistä huomatuista toteutumista myös puhutaan.\nEn ollenkaan ymmärrä mistä olet saanut tuon kuvitelman että tekstin myöhempi käyttö voisi millään tavoin vähentää noiden vanhojen tekstien arvoa. Mielestäni asian laita on juuri päin vastoin. Juuri noiden profetiaksi todettujen tekstien ansiosta monta vuosisataa aikaisemmin kirjoitetut tekstit ovat nousseet uuteen arvoonsa.\nPaikoitellen Jeesuksen opetusta ja toimintaa seurattaessa voimme huomata, että eräitä vanhojen tekstien uudessa tilanteessa toteutumia hän suorastaan haki joissakin elämänsä ratkaisevissa käänteissä. Tämäntapaisia lausuntoja osoittava lauselma on mm sellainen, missä hän sanoo, että juuri näin piti käydä, jotta kirjoitukset kävisivät toteen. Näin ollen Jeesus, Jumala ja ihminen yhdessä persoonassa, jopa tarkoitushakusesti toimi aikaisemmin kirjoitetun sanan mukaisesti. Kyseessä siis ei ollut Vanhan testamentin halventaminen vaan tasan tarkkaan päin vastoin. Vanhan testamentin ilmoituksen kunnioittaminen ja todesta ottaminen.\nMatias ”En ollenkaan ymmärrä mistä olet saanut tuon kuvitelman että tekstin myöhempi käyttö voisi millään tavoin vähentää noiden vanhojen tekstien arvoa.”\nEikö teillä ole ollut tapana sanoa, että teidän tulkinta on se oikea, uusi liitto, ja juutalaiset eivät ymmärrä kirjoituksia, heillä on peite kasvoilla. Jesajan mukaan se peite on kansoilla. Jo sana ’vanha testamentti’ on loukkaava, koska kysymys on ikuisesta liitosta.\nSanonta; ’koska näin oli kirjoitettu’ ;\nEi muuten ole missään kirjoitettu, että Messias syntyy neitsyestä, tekee kaikista juutalaisten vihollisia, ristiinaulitaan, kuolee ja haudataan nousee kolmantena päivänä ylös taivaaseen, mutta palaa sitten joskus takaisin hakemaan kaikki ruumiit haudoista ja lampaat laitumelta, ja heittämään kaikki vuohet ja akanat tuleen. Ei ole tällaista lapsellisuutta Messiaalle kirjoitettu missään.\nIhan on järkevät toimet hänelle asetettu.\n1) Jeesus oli juutalainen ja kaikki hänen elämänsä tapahtumat sijoittuvat juutalaiseen ympäristöön. Näin ollen myös kaikki ne keskustelut, jotka Jeesus kävi tapahtuivat juutalaisten kesken. Kaiken lisäksi Jeesus oli aikansa oppinein juutalainen, josta syystä hyvin monessa kysymyksessä liikuttiin tuon ajan oppineimpien juutalaisten käsittelemiä kysymyksiä.\nKuvitelma että Jeesus olisi tehnyt jostakin juutalaisten vihollisia on täysin antisemitistinen väite. Se ei alkuunkaan ota huomioon sitä, että Jeesus oli maan päällä ollessaan juutalainen. On myös muistettava, mitä hän sanoi samarialaiselle naiselle: ”Pelastus on juutalaisista.” Toisin sanoen juuri juutalaista yhteiskuntaa, juutalaista kulttuuria jne Jumala käytti tuodessaan pelastavan sanoman koko maailmalle, koko ihmiskunnalle, sekä juutalaisille että muille kansoille yhdenvertaisesti.\n2) Uuden liiton eli Uuden testamentin nimitys esiintyy seuraavissa yhteyksissä\nJo Jeremia puhuu uudesta liitosta, jonka Jumala tekee kansansa kanssa. Tämä uudistus tulee uudistamaan sekä eteläisen eli Juudan että pohjoisen eli Israelin kansan.\n31:31 Katso, päivät tulevat, sanoo Herra, jolloin minä teen Israelin heimon ja Juudan heimon kanssa uuden liiton.\nTämä Jeremian sana on ollut taustana kaikelle sille mitä jatkossa kerrotaan. Jumala antaa uuden alun, uuden tulevaisuuden, uudelleen Jumalan yhteyteen johtavan ratkaisun.\nPaavali elää tilanteessa missä Jeesus on jo tehnyt koko sovintotyönsä valmiiksi. Tämän sovintotyön tuloksena ei vain juutalaiset vaan koko maailman ihmiset on otettu Jumalan armoihin. Jeremian lupaama Jumalan antama uudistus on jo täyttynyt Jeesuksessa Kristuksessa ja hänen sovintotyössään.\nJeesus lähetti Pyhän Hengen omiensa puolustajaksi. Tämä merkitsee, että Jumala on omiensa kanssa missä päin maailmaa ja minkä historian aikakauden sisällä elämme.\nHeprealaiskirje käsittelee tarkemmin. Siinä kerrotaan miten aikaisemmin kansa oli kaikista Jumalan suurista ihmeistä huolimatta luopunut Herran seuraamisesta. Silloin Jumalan piti rangaista omaa kansaansa tottelemattomuudesta. Tässä puolestaan luvataan, että nyt Jumalan Jeesuksessa solmima uusi liitto on sellainen, että se ei enää muutu. Sanoman keskukseksi tulee se, että kansa saa syntinsä anteeksi eikä tätä anteeksiantoa enää peruta. Täydellisen syntien anteeksiannon takia koko Jumalan kansaa eli kaikkia maailmassa, jotka Jeesusta seuraavat tulee iankaikkinen elämä perinnöksi, Jumalan lasten suloinen tulevaisuus.\n8:6 Mutta tämä taas on saanut niin paljoa jalomman viran, kuin hän on myös paremman liiton välimies, liiton, joka on paremmille lupauksille perustettu. 8:7 Sillä jos ensimmäinen liitto olisi ollut moitteeton, ei olisi etsitty sijaa toiselle. 8:8 Sillä moittien heitä hän sanoo: ”Katso, päivät tulevat, sanoo Herra, jolloin minä teen Israelin heimon ja Juudan heimon kanssa uuden liiton, 8:9 en sellaista liittoa kuin se, jonka minä tein heidän isäinsä kanssa silloin, kun minä tartuin heidän käteensä ja vein heidät pois Egyptin maasta. Sillä he eivät pysyneet minun liitossani, ja niin en minäkään heistä huolinut, sanoo Herra. 8:10 Sillä tämä on se liitto, jonka minä teen Israelin heimon kanssa näiden päivien jälkeen, sanoo Herra: Minä panen lakini heidän mieleensä, ja kirjoitan ne heidän sydämiinsä, ja niin minä olen heidän Jumalansa, ja he ovat minun kansani. 8:11 Ja silloin ei enää kukaan opeta kansalaistaan eikä veli veljeään sanoen: ’Tunne Herra’; sillä he kaikki, pienimmästä suurimpaan, tuntevat minut. 8:12 Sillä minä annan anteeksi heidän vääryytensä enkä enää muista heidän syntejänsä.” 8:13 Sanoessaan ”uuden” hän on julistanut ensimmäisen liiton vanhentuneeksi; mutta se, mikä vanhenee ja käy iälliseksi, on lähellä häviämistään.\n3) Messiaan syntymä neitsyestä oli selkeä toteutuma Jesajan profetiasta: ”Neitsyt tulee raskaaksi.” Matteus on hyvin voinut kiteyttää tämän sanoman omalle ajalleen. Jeesuksen syntymä neitsyt Mariasta pani arkisen elämän todellisuuteen sen, mitä jo Jesajan kirjassa oli kirjoitettu.\n4) Jeesuksen julistuksessa niin vertauksissa kuin muissakin opetuksissa oli huomattavasti enemmän Vanhan testamentin tekstistä nousevaa, kuin mitä tavanomainen ihminen saattaa arvatakaan.\nUsein näitä ei nähdä selvästi johtunee osaltaan siitä, että vuosisatojen aikana noita Vanhan testamentin tekstejä oli käsitelty mitä erilaisimmissa yhteyksissä ja mitä erilaisimmin näkökulmin. Jeesuksen aikana useinkin keskustelua käytiin vain näiden satojen tulkintojen metsikössä vain joistakin tuona aikana ajankohtaisimpien kysymyksenasettelujen valossa. Juuri näihin Vapahtajammekin keskittyi. Siksi että tämä uuden keskustelutilanteen erityinen tarkastelukulma koskee vain vanhan kertomuksen pientä osa-aluetta, niin kiinnekohta ei useinkaan ole heti nähtävissä ellei ole tutustunut välissä syntyneisiin perinteen kehityksen vaiheisiin.\nUseamman kerran olen blogejani valmistellessani miettinyt otanko vai jätänkö tällaisen perinteen ketjun esittelyn mukaan tekstiin. Useasti olen jättänyt ne syrjään siksi, että useinkin niiden aatehistoriallinen polku voi toisinaan viedä liian suuren osan mielekkäästä tekstin pituudesta. Niinpä sellaisia on esiintynyt vain suhteellisen vähän aivan tekstin pitämiseksi riittävän luettavana ennen kaikkea käsittelemäni blogin pääsanoman näkökulmasta.\nTyttö voi olla Neitsyt miehelle menessään, mutta ei enää sen jälkeen.\nIlmestyskirjassa on myös neitsytmiehiä, jotka ovat ne ainoat kelvolliset loppupeleissä. Kysymys ei siis välttämättä ole immenkalvosta, vaan siveellisyydestä yleensä. Ja kristillisesti se on tietysti selibaatti, joka sen puhtauden takaa.\nMaria ei toteuttanut Jesaja 7 ennustusta, koska se lapsi syntyy jo Jesajan luvussa 8. voi itse lukea, vaikka kymmenellä kielellä ja kertoa sitten meillekin, miten se muissa kielissä on kerrottu. Siellä on vielä kaksi todistajaa, kaksi pappia;\n”Ja minä otan itselleni luotettavat todistajat, pappi Uurian ja Sakarjan, Jeberekjan pojan.” 3 Sitten minä lähestyin profeetta-vaimoani, ja hän tuli raskaaksi ja synnytti pojan. ” Homaa sana SYNNYTTI, eli syntyminen tapahtui. Mitä papit sitten todistivat? Varmaan neisyyden, se on ollut aikoinaan tapana. Hääyön jälkeen sen näkee lakanoista.\nTämä lapsi ei kuulu evankeliumin rakennuspalikoihin, eikä häntä saa sen takia nähdä ja siksi hänestä ei koskaan puhuta, lapsi on vaarallinen evankeeliselle tulkinnalle, joka saa nähdä VT:n puolella vain niitä jakeita, joilla voidaan todistella Kristusta. Ne jakeet, jotka paljastavat valheen, pitää hylätä.\nOlen suorastaan hämmentynyt, että tämä lapsi synnyttää niin suurta kummastusta ja mielensä pahoittamista.\nSaanen tuoda pienen lisän keskusteluun koskien Tarjan kommenttia ”Ilmestyskirjassa on myös neitsytmiehiä, jotka ovat ne ainoat kelvolliset loppupeleissä.” Tarkoittanet kohtaa 14:4, jossa lukee ” He eivät ole tahranneet itseään naisten kanssa vaan ovat pysyneet puhtaina kuin neitsyet, ja he seuraavat Karitsaa, minne hän meneekin.”\nKyseessä on siis Jeesuksen kanssa taivaassa olijat, joilla ei Raamatun mukaan ole nykyisiä sukupuoliluokitteluja. Ilmestyksen 21. luku kertoo, että ylhäältä laskeutuu ”Uusi Jerusalem”, joka jakeessa 9 samaistetaan neitsyyteen liittyvään: ”Tule, minä näytän sinulle morsiamen, Karitsan vaimon.” Kyse on siis hengellisestä puhtaudesta ja uskollisuudesta.\nMyös Vanhassa testamentissa on samankaltaisia kielikuvia. Israelin kansa meni haureudessa vieraiden jumalien perässä useita kertoja. Eikä toiminta liittynyt välttämättä fyysiseen sukupuolielämään.\nRaamatun symboliikka on hienolla tavalla yhtenäistä ja kertoo teoksen Toimeksiantajan nerokkuudesta.\nKiitos aktiivisesta keskustelusta\nJeesuksesta säilynyt luotettava perinne kuvaa sen, että Maria säilytti neitsyytensä koko elämänsä ajan. Taivaasseenkin hän meni neitsyenä.\nMeidän kirkkomme tunnustaa yhdessä kaikkien perinteisten kirkkojen kanssa, että Maria säilytti neitsyytensä\n1) ennen synnytystä\n2) synnytyksen aikana niin ettei hän menettänyt neitsyytensä merkkejä\n3) sekä myös synnytyksen jälkeenkin, joten hän on ikuinen neitsyt.\nTästä on käyty perusteellinen keskustelu blogissani\nIlmestyskirjan puhe neitsyistä voi periaatteesssa olla tulkittavissa\ntoisaalta sellaisiksi jotka ovat säilyttäneet itsensä naimattomina Jumalan valtakunnan tähden.\n19:12 Sillä on niitä, jotka syntymästään, äitinsä kohdusta saakka, ovat avioon kelpaamattomia, ja on niitä, jotka ihmiset ovat tehneet avioon kelpaamattomiksi, ja niitä, jotka taivasten valtakunnan tähden ovat tehneet itsensä avioon kelpaamattomiksi. Joka voi sen itseensä sovittaa, se sovittakoon.”\ntai sitten sellaisia, jotka eivät ole luopuneet kristillisestä uskostaan epäjumalien palvontaan.\nTästä Vanhassa testamentissa on suuri määrä esimerkkejä, joissa Jumalan ja Israelin liittoa verrataan avioliittoon ja epäjumalien palvontaa haureuden harjoittamiseen.\nIlmestyskirjan yleisen teologian tuntevana omassa tulkinnassani lähden siitä, että tässä on kysymys sellaisesta asetelmasta, missä Kristus on sulhanen ja koko kirkko on morsian, joten tässä siis kerrotaan sellaisista jotka eivät ole langenneet epäjumalien palvontaan, vaan ovat pitäneet itsestään huolta niin että ovat seuranneet meidän Vapahtajaamme, Jumalan Karitsaa, kuten Ilmestyskirja sen ilmaisee.\nKirjassa mainitsee myös vaimo -nimityksen\nNämä molemmat yhdessä mainitaan tässä\n21:9 Ja tuli yksi niistä seitsemästä enkelistä, joilla oli ne seitsemän maljaa täynnä seitsemää viimeistä vitsausta, ja puhui minun kanssani sanoen: ”Tule tänne, minä näytän sinulle morsiamen, Karitsan vaimon.”\nAsetelmasi Jesajan kirjan profetian ja sen soveltamisesta Jeesuksen syntymään on huomattava, että historiallinen tapahtumien kulku menee omia ratojaan ja siellä on omat toteutumansa tuon elämäntilanteen mukaisin tapahtumin.\nSamaisen raamatunkohdan käyttö myöhemmässä juutalaisessa ajatusten kehityksessä ei voi eikä saakaan kahlita myöhemmän käytön sovellutuksia uusiin tilanteisiin. Näiden uusien tilanteiden yhteydessä näitä kohtia käytetään nimenomaan tuon uuden tilanteen ymmärtämiseen.\nKyseessä ei siis ole valhe, vaan kokonaan uudenlaisen tilanteen mukaiseen tapahtumaan soveltamisesta. Nimenomaan tässä uuden tilanteen selittämiseen käytettynä tuo vanha hisroriallinen teksti tulee merkittäväksi uuden elämäntilanteen merkityksen ilmaisijana.\nTässä eivät ole vastakkain juutalaisuus vastaan kristinusko, vaan juutalaisen perinteen sisällä tapahtunut aatehistoriallinen eli tarkemmin sanoen teologinen kehitys, joka lopulta johtaa kokonaan ennen näkemättömään kukkaisloistoon, kun ikivanha perinne avaa tulevaisuuden ovet sepposen selälleen ja kutsuu kulkemaan eteenpäin.\nNämä perinteen kehittymisen ketjut ovat paikoin hyvinkin selkeästi nähtävissä. Otan tästä yhden esimerkin.\n1980 -luvun puolivälissä julkaisin ruotsiksi tekstin, jossa menin helluntaiepistolan kieli-ihmeestä taaksepäin juutalaisen perinteen valossa nähtynä. Menin perinneketjua taaksepäin ja päädyin lopulta juutalaiseen perinteeseen, missä kerrottiin miten Siinain vuorella Jumala antoi kymmenen käskynsä antamisen yhteydessä tulisten liekkien tavoin sanansa kaikua ”maailman kaikkilla 70 kielellä”. Kuitenkin vain juutalaiset ottivat tämän vastaan, joten heistä tuli valittua kansa.\nMuutamaa vuotta myöhemmin Ekseteettisen seuran kokouksessa muuan juutalainen Jerusalemin yliopiston eksegetiikan professori täysin tietämättä minun aikaisempaa julkaisuani piti esitelmän, jossa hän meni kohta kohdalta saman loogisen perinteen ketjun läpi, mutta alkaen Siinain vuorella tapahtumista ja siellä perinteen mukaan tapahtuneesta ”maailman kaikilla 70 -kielellä” julistamasta kymmenestä käskystä. Siitä hän samaa loogista polkua vaeltaen päätyi luentonsa lopuksi siihen, mistä minä aikaisemmassa tekstissäni olin aloittanut eli siis ensimmäisen kristillisen helluntain kieli-ihmeeseen ja sen sanomaan.\nOlen useassa yhteydessä havainnut sinussa sellaisen linjauksen, missä juutalainen ja kristillinen näkemys pannaan mielestäni virheellisesti vastakkain.\nKun tarkastelen teologian kehitystä viime vuosisadan aikana niin omalta puoleltani olen kohdannut vain tavattoman määrän yhteistä työskentelyä saman Raamatun todellisuudessa.\nOtan tähän esimerkkinä miten merkittävä juutalaisen filosofi on vaikuttanut merkittävän kristillisen teologin ajattelun kehittymiseen.\nJuutalaisen Martin Buberin kehittämä dialoginen personalismi on vaikuttanut merkittävästi Emil Brunnerin teologiaan, jonka hän esittää kirjassaan Wahrheit als Begegnung (Totuus kohtaamisena, 1937). Tässä Brunner hahmottelee ajatuksensa Jumalan ilmoituksesta Jumalan persoonallisena viestintänä. Tällä hän tarkoittaa Jumalan persoonallisen läsnäolon viestittämistä tai osallisuutta uskovassa itsessään.\n” Jumalan herruus ja rakkaus voidaan välittää vain siten, että Jumala antaa meille itse itsensä.”\nBrunner sanoo, ettei Jumala siirrä ainoastaan tietoa meille, vaan ilmoituksessa siirtyy myös Jumalan persoonallinen läsnäolo., eikä vain häntä koskeva tieto.\nTämän teologian perustana on juutalaisen Buberin ajatus ”minä-sinä” ja ”minä-se” suhteiden välisestä eroista. Jumalan ilmoituksessa on kysymys siitä, että Jumalan ja ihmisen välillä on kysymys suhteesta ”minä-sinä”.\nNäin päämääränä onkin keskinäisen suhteen syntyminen itsensä ilmoittaman Jumalan ja ilmoitukseen vastaavan ihmisen välillä.\nTässä vain yksi esimerkki tästä juutalaisuuden keskinäisistä lukemattomista keskinäisestä vuorovaikutuksesta teologian historiassa.\nToisena otan esille Wolfhart Pannenbergin teologiasta katsauksen siihen, että Jumalan toiminta on nähtävä nimenomaan koko pyhän historian valossa. Näin ilmoitus pysyy reaalisessa ympäristössään eikä hajoa ilmassa leijuviksi haaveiksi.\nOtan tähän vain pienen palan, joissa meidän keskusteluamme koskettavalta osin.\nHän toteaa, että Jumalan universaali ilmoitus ei toteutunut täysin Israelin kansan historiassa. Se toteutui ensimmäisen kerran Jeesus Nasaretilaisen kohtalossa, niin pitkälle kuin historian on ennkoitavissa tuossa kohtalossa.\nNäin ollen Kristus-tapahtumaa ei voida pitää irrallisena Jumalan ilmoituksen: se tapahtui sen historian puitteissa, jossa Jumala oli kanssakäymisessä Israelin kansan kanssa.\n”3) Messiaan syntymä neitsyestä oli selkeä toteutuma Jesajan profetiasta: ”Neitsyt tulee raskaaksi.” Matteus on hyvin voinut kiteyttää tämän sanoman omalle ajalleen. Jeesuksen syntymä neitsyt Mariasta pani arkisen elämän todellisuuteen sen, mitä jo Jesajan kirjassa oli kirjoitettu.”\nJesajassa ei puhuta Messiaan syntymästä, vaan pojan syntymästä, ja poika syntyi. Ja hänesta sanottiin; ” Sillä ennenkuin poika oppii sanomaan: ’isä’ ja ’äiti’, viedään Damaskoon tavarat ja Samarian saalis Assurin kuninkaan eteen.” Lapsi oli tällainen merkkilapsi.\nKysyn muuta kuin sinä Matiakselta. Jompi kumpi vastannee?\nEn ole sovinisti. Minusta on upeaa, että meillä on ollut nainen presidenttinä. Kysyn silti, onko VT:ssa joskus ilmoitettu tytön syntymästä? Jos ei, niin miksi?\nKiitos hyvästä kysymyksestäsi\nRaamatun maailma oli hyvin kollektiivinen yhteisö. Kollektiivisessa yhteisössä naiset olivat hyvinkin merkittävässä asemassa kaikkien yhteisön sosiaalisissa tapahtumissa. Useimmiten kuitenkin heidän vaikutuksensa jää kertomusten ulkonaisessa prosessissa ilmaisematta.\nHyvä kysymys? Ainakaan lauseessa; ”Israel on minun esikoiseni,” ei sanota onko esikoinen poika, vai tyttö, vai molempia, koska on kyse kansasta. Esikoinen kansojen perheväessä.\nSiionia sanotaan tyttäreksi Jesajassa, se tarkoittaa Jerusalemia. Siion synnyttää siellä poikalapsen, eli kansan. Juutalaisuus periytyy Äidin kautta. Naisilla on annettu aika iso rooli. Siitä on jopa synnytetty pilkkalauseita, että he ovat äpärälapsia, hellä ei ole isää. Ja sitten kehitettiin Isäjumala, vaikka jumalasta ei tuossa ole kyse, vaan ihan maallisista.\nJesajassa sanotaan; ”Tuo minun poikani kaukaa, ja minun tyttäreni hamasta maan äärestä.” Kyllä naiset on huomioitu äitinä ja tyttärenä.\nAikoinaan on eletty hyvin sotaisia aikoja, ja pojan syntyminen on aina tiennyt suvulle, heimolle, kansalle puolustajaa, ja tietysti suvun nimen jatkajaa. Perinteisesti naiset eivät ole sotiin osallistuneet koska eivät kestä kauheuksia siinä määrin kuin miehet, joiden on paadutettava itsensä. On ajateltu, että naiset ovat siellä vain haittona ja tavallaan ehkä, saastuttavat itsensä. Nainen ei saa tappaa, ja varsinkaan miestä, vaikka se olisi vihollinen.\nOlen kuullut, että islamissa jopa kartetaan naissoturin ampumaksi joutumista, koska silloin ei kuulemma pääse paratiisiin. Ei ilmeisesti kuole sankarina, koska heikompi vei hengen. Tämä tuli jossain esille silloin, kun kurdinaiset olivat miesten rinnalla sotimassa Isis’iä vastaan.\nKiitos useammankin hyvä tapauksen kuvauksesta vastauksessasi.\nOmalta puoleltani täydennän vielä sen verran, että Raamatun puheessa hyvinkin monessa kohdin voisi isä-sanan korvata vanhempi -sanalla ilman merkityksen periatttellista muutosta. Mm. Laestadius teki näin monissa saarnoissaan.\nEsimerkiksi Isä meidän rukouksen Isä ei ole vastakkainasettelu Äiti meidän -ilmauksen kanssa, vaan torjuu puheen ei-persoonallisen käsityksen Jumalan olemuksesta. Näin edellä mainitsemaani Buberin filosiofiseen analyysiin viitaten: Tämä estää käsittämästä Jumalan ja ihmisen välistä suhdetta minä-se -suhteena, vaan meidän suhteemme meidän Jumalaamme on minä-sinä -suhde. Olemme siis persoonallisina ihmisinä persoonien välisessä suhteessa persoonalliseen Jumalaan, joka jo kasteessa on meidät liittänyt yhteyteensä pyhän rakkautensa rajattoman hyvyyden syleilyyn.\nTarja ja Matias


LiigaPlokille makea vierasvoitto Orivedeltä! - Liigaploki\nLiigaPlokille makea vierasvoitto Orivedeltä!\nLiigaPloki haki täyden pistepotin Orivedeltä kaatamalla OrPon eräluvuin 1-3. (21-25, 25-18, 21-25, 18-25)\nKotijoukkue OrPo lähti otteluun aikeinaan kuitata syyskaudella Pihtipudas-salissa koettu 3-2 tappio. Ottelun ensimmäiset pallot kuitenkin osoittivat, että LiigaPloki oli lähtenyt Oriveden reissulle hyvällä ja energisellä asenteella. Plokin torjunta toimi ensimmäisessä erässä kuin unelma ja torjuntapisteitä kertyi erän aikana yhteensä viisi. Pihtiputaalaiset johtivat parhaimmillaan jo seitsemällä pisteellä, mutta OrPo hiipi vielä pisteen päähän 21-22. Nousu katkesi kuitenkin Anniina Matalamäen hyökkäykseen ja Elizabeth Fieldin ässäsyöttöön.\nToisessa erässä osat vaihtuivat. Plokin vastaanotto romahti eikä se päässyt kunnolla peliin kiinni. Ero oli pienimmillään viisi pistettä.\nPitkän erätauon jälkeinen kolmas erä alkoi LiigaPlokilta hyvin, johto oli parhaimmillaan kuusi pistettä. Kotijoukkue kuitenkin tuli vielä tilanteeseen 20-21. Keskipelaajan tontille hyvin kotiutunut Deprece Washington teki erän loppuun kolme tärkeää pistettä.\nNeljäs erä alkoi tasaisissa merkeissä, mutta puolivälin tienoilla LiigaPloki repäisi eron, joka kesti loppuun asti. Neljäs erä näytti sen miksi voitto matkasi Pihtiputaalle. Joukkue onnistui laajalla rintamalla ja pisteiden teossa onnistui koko joukkue. Anniina Matalamäen räväkkä nelospaikan rajalyönti päätti ottelun ja samalla joukkuetta kannustamassa ollut fanijoukkokin sai palkkion kovaääniselle kannustukselleen.\nTamara Kmezic, LiigaPloki: Onnittelut joukkueellemme. Meillä oli hyvä fiilis ja saatiin paine vastustajalle. Pidettiin palaveri, että otetaan energia kentälle. Päätimme, että voitamme.\nSaara Lepistö, OrPo: Kaverilla oli hyvä syöttö. Vastaanotto takkuili ja peli oli meillä vuoristorataa. Omilla virheillä päästettiin kaveri niskan päälle. Valmistautumisessakin hävisimme Plokille.\nJukka Koskinen, LiigaPloki: Hieno saada pisteet taulukossa ylempänä olevalta. Syöttö onnistui loistavasti.\nSatu Natunen, OrPo: Väsyneen ja tuskaisen näköistä peliä. Plokilla oli rohkeampi ja energinen hyökkäys. 80% keskittymisellä ei saa 100% peliä.\nTamara Kmezic palkittiin joukkueen parhaana. LähiTapiola-pisteet; Kmezic 3, Field 2.\nLiigaPlokilla on seuraavaksi vuorossa kolmen kotiottelun jakso. Se alkaa keskiviikkona 1.2. ottelulla HPK:ta vastaan. Lauantaina 4. päivä Pihtipudas-saliin saapuu Pieksämäki-Volley ja sunnuntaina 5. päivä LP Kangasala.\nTamara Kmezic 25(+14), Elizabeth Field 12(+12), Vilma Ruuska 12(+8)\nTilasto LML:n sivuilla\nJuttu OrPon sivuilla


Ankallisgalleria veti lapsia ennätysmäärän Ateneumiin.\nAnkallisgalleria veti lapsia Ateneumiin\nAnkallisgalleria näyttely / Ateneum Kari Korhonen: Taistelevat Ankat valokuvaus: Hannu Aaltonen / Kansallisgalleria\nAnkallistaiteen helmet olivat esillä Suomen taiteen tarina –näyttelyssä Ateneumissa lokakuun alusta helmikuun loppuun. Näyttelyssä kävi ennätysmäärä lapsia. Teos Taistelevat Ankat on esillä Kuopiossa syyskuuhun saakka.\n-Uumoilin näyttelyä kootessa, että Ankallisgallerian myötä myös nuoret innostuvat tutustumaan Ateneumiin, ja näin myös kävi!, iloitsee Aku Ankan päätoimittaja Aki Hyyppä.\n-Näyttelyn näkyvyys ja innostus ankallistettuihin klassikkoteoksiin ylitti kaikki odotukset. Aku Ankka onnistui jälleen yllättämään raikkaalla tavalla ja samalla juhlistamaan 100-vuotiasta Suomea, Aki Hyyppä sanoo.\nAnkallistaidetta voi tänä vuonna nähdä Kuopiossa. Nantti Vonriktin Taistelevat ankat on nähtävissä Kuopion taidemuseossa Veljekset von Wright -näyttelyssä 2.9. saakka.\n<< Edellinen artikkeli: Ammattivalokuvaajan vinkit onnistuneisiin lomakuviin\nSeuraava artikkeli: Nyt juhlitaan thaimaalaista uutta vuotta songkrania >>


Vuosijuhlien juhlaetiketti – Turun yliopiston Pohjalainen Osakunta\nTiedossa on akateeminen pöytäjuhla ja vaikka se tietää loistoa ja välkettä, ei tarkoitus ole pönöttää vakavana vaan pitää hauskaa. Jotta kaikki uskaltautuisivat mukaan ja selviävät juhlista enemmän tai vähemmän kunnialla, tässä muutamia vinkkejä vuosijuhlien viettoon.\nVuosijuhlat ovat mahtava tilaisuus leikkiä päivä prinsessaa tai prinssiä. Kutsussa mainitaan tilaisuuteen sopiva pukeutuminen eli juhla- tai tumma puku ja akateemiset kunniamerkit. Tämä tarkoittaa miehellä frakkia tai tummaa pukua ja naisella pitkää iltapukua.\nFrakin kanssa käytetään valkoista liiviä, valkoista rusettia, kultaisia tai helmiäiskalvosinnappeja sekä mustia pitkävartisia sukkia ja kiiltonahkakenkiä. Taskuliina on valkoinen ja näkyy kapeana viiruna. Halutessaan herra voi sonnustautua myös valkoisiin hansikkaisiin ja muistaa pitäisi, ettei frakin kanssa käytetä rannekelloa. Asuksi käy vallan mainiosti myös tumma puku ja hillitty solmio. Tällöin asuun kuuluu valkea paita ja kalvosimet sekä taskuliina. Puvun kanssa voi käyttää myös sen väriin sointuvia liivejä. Jalkaan vielä mustat juhlakengät sekä mustat sukat ja valmista on. Lisäyksenä vielä, että smokki ja shaketti eivät ole vuosijuhla-asuja.\nNaisten iltapuku on täyspitkä, eli nilkkoihin ulottuva, juhlavasta materiaalista tehty avarapäänteinen tai olkaimeton puku. Päivällisen aikana olkapäät on hyvä peittää esimerkiksi asuun sopivalla huivilla tai bolerolla. Kengiksi sopivat sirot avonaiset juhlakengät, mutta kannattaa pitää huolta siitä, että kengät ovat myös mukavat ja niillä voi tanssia. Käsilaukun tulisi olla asuun sointuva siro ja pieni sekä hihnaton laukku, joka sopii yhteen myös kenkien kanssa. Asua voi täydentää pitkillä kyynärpäiden yli ulottuvilla hansikkailla, joita käytetään alkumaljan ja tanssin ajan, mutta ei ruokailtaessa. Pitkän iltapuvun kanssa voi käyttää korukelloa sekä erilaisia koruja, jotka voivat olla hyvinkin näyttäviä. Hansikkaita käytettäessä sormukset pidetään niiden alla ja rannekorut niiden päällä. Pitkien hiusten tulisi olla juhlassa kiinni.\nAnsiomerkit ja nauhat\nOhjeita ruusukkeen tekoon sekä TPO:n sinivalkoista osakuntanauhaa voi kysellä toimistolla. Jos käytetään useampia nauhoja ylimpänä ovat oman ylioppilaskunnan nauha ja sen alla muiden ylioppilaskuntien nauhat, sitten osakuntien nauhat ja lopuksi ainejärjestöjen ja muiden nauhat. Kerrallaan on sopivaa kantaa korkeintaan kolmea nauhaa.\nVuosijuhla alkaa cocktail-tilaisuudella, jossa vastaanotetaan tervehdykset esimerkiksi muilta osakunnilta ja ainejärjestöiltä. Samalla tarjotaan tervetuliaismalja. Pöytäjärjestys on esillä jo cocktailtilaisuudessa ja oman pöydän sijainti ja pöytäseurue kannattaa tarkistaa ajoissa. Tilaisuudesta siirrytään yhdessä varsinaiseen iltajuhlaan. Juhlaan voi liittyä myös vasta iltajuhlan alkaessa. Illan emäntä ja isäntä vastaanottavat ja tervehtivät kaikki vieraat.\nKaikkien vieraiden saavuttua saliin tulevat liput, ensimmäisenä Suomen lippu airueineen ja tämän jälkeen osakunnan lippu airueineen. Vieraat seuraavat katseellaan lippuja, jotka asetetaan paikoilleen. Lippujen saavuttua lauletaan maakuntalaulut. Kyllä, kaikki maakuntalaulut, mutta ei sentään kokonaan. Tämän jälkeen seremoniamestari kehottaa istuutumaan. Pääpöytä istuu ensimmäisenä ja muut tämän jälkeen. Kavaljeerit auttavat pöytädaaminsa eli oikealla puolellaan istuvan naisen istumaan. Hyvien tapojen mukaista on esittäytyä niille pöytäseurueen jäsenille, joita ei entuudestaan tunne. Ilmoittautuessa mahdollisesti mainittu avec, jonka ei siis ole mikään pakko olla tyttö- tai poikaystävä, istuu yleensä pöydässä vastapäätä.\nIllan kulusta vastaa juhlamarsalkka, joka kuuluttaa ohjelmanumerot ja jakaa puheenvuorot. Laulunjohtaja puolestaan kuuluttaa illan aikana laulettavat laulut ja toimii esilaulajana. Käytännön asioista vastaa ja tiedottaa illan emäntä. Ohjelman kulkua voi seurata jokaiselle jaetusta ohjelmalehtisestä, mistä löytyvät myös laulettavien laulujen sanat. Ohjelmassa vuorottelevat ruoka, puheet, laulut ja ohjelmanumerot. Ohjelmalehdessä on myös tanssivarauslista, jonka täyttämistä silmällä pitäen herrojen kannattaa varata mukaansa kynä.\nVuosijuhlissa käyttäydytään hyvien pöytä- ja muiden tapojen mukaan. Muutama asia kannattaa tosin muistaa. Ensinnäkin naiset riisuvat hansikkaansa kun ruokailu alkaa. Maljoja nostettaessa herrat kohottavat maljaa ensin pöytädaamilleen oikealle puolelle, sitten vasemmalle vierustoverille ja lopuksi vastapäätä istuvalle. Naiset tekevät saman päinvastaisessa järjestyksessä vasen-oikea-vastapäätä. Puheiden aikana ei pitäisi liikkua salissa eikä ruokailla tai keskustella vierustovereiden kanssa, vaikkei puheeseen tahtoisikaan millään jaksaa keskittyä.\nJuhlien virallinen ohjelma loppuu lippujen poistuessa ja punssin ja kahvin saapuessa Punchen kommer laulun saattelemana. Tämän jälkeen on luvassa vielä muutama puhe sekä vapaa sana jonka aikana kuka tahansa voi esittää tervehdyksensä. Jatkojen aluksi tanssitaan juhlatanssit, eli tuttavallisemmin kammotanssit. Yleensä tanssitaan ainakin cicapo, poloneesi, grande valse ja valssi. Osakunta järjestää ennen juhlaa tanssikurssin, jossa ehkä jo ruostumaan päässeitä tanssitaitoja voi hioa. Tanssin jälkeen ovatkin vuorossa itse jatkot, joiden viettämiseen kukaan tuskin tarvitsee sen kummempaa ohjeistusta.


Profeetat eivät huomaa | Naantalin Sosialidemokraatit\nTerho Pursiainen entinen punapappi, oppinut ja omapäinen, kirjoitti HS:ssä 12.7.2016 kirjallisiin lähteisiin viitaten tavallisuudesta hyvän kolumnin, jonka hän lopetti yhteenvedonomaisesti:\nArvostelu nurkan takana ei enää riitä. Onhan tavalliselle ihmiselle avautunut mahdollisuus ärhennellä julkisesti. Sosiaalinen media on tehnyt jokaisesta oman elämänsä päätoimittajan.\nAiemmin oli tapana puhua porvarillisesta hegemoniasta eli ylivallasta. Porvaristo piti yllä yleistä hyväksyttävyyden komentoa hillityn charminsa avulla. Uustavallisuus, joka nyt pyrkii ylivaltaan, ei ole hillittyä – puhumattakaan siitä, että se olisi hurmaavaa.\nKoko hiljainen enemmistö ei toki ole lähtenyt liikekannalle. Sehän vieroksuu perinteisesti liioittelua.\nTolkun ihmiset eivät kuitenkaan ole sivullisia, vaikka pitävät suunsa kiinni. Koska he ovat hiljaa, he antavat militantin tavallisuuden rähjätä nimissään. Hiljaisuus on äärimmäisyyksien kutupaikka.\nBrexit on todellisten, tavallisten, kunnollisten ihmisten juhla.\nYritin ymmärtää, mutta pystyin vain näkemään yhdeltä kannalta Brexitin juhlana; demokratiassa yksikin ääni vaikuttaa. Muilta osin on vaikea löytää juhlan aineksia, ellei sellaiseksi riitä pitkän nokan tai keksisormen näyttäminen eliitille.\nMutta asian voi nähdä laajemminkin\nSamana päivänä Tony Barber kirjoitti FT:ssä, kertoi mm:ssa, että mielipidemittausten perusteella Berxitiä kannattaneissa oli paljon kuolemantuomion kannattajia, niin että sellaista kunnollisten ihmisten juhlaa.\nBarber kuvaa laajemmin nyky-nationalismin olemusta :\nNationalismi on tullut uusin kasvoin takaisin pelikentälle. Sen näkyvimmät ilmenemismuodot ovat ensinnäkin kansallisten hallitusten halu puolustaa voimakkaasti kansallisia etuja Euroopan unionissa ja toiseksi merkittävimmin se näkyy oikeistolaispoliittisen populistisen nativismin nousuna.\nMolemmat kehitykset kuvastavat syvällinen poliittisen ja sosiaalisen muutoksia. Vallalla on yleinen epäluottamus poliittisen eliitin osittain Brysseliin liittyen mutta pääasiassa kansallisella tasolla. Tarkemmin sanottuna eurooppalaisten äänestäjät eivät enää usko maltilliseen keskusta-vasemmiston taitoon tarjota 1900 –luvun sosialidemokraattisen tyyliin taloudellista turvallisuutta ja antaa suojaa henkilökohtaiselle elämälle.\nKansallismielisyyden uusi muoto on siis Euroopassa radikaali oikeistolaispoliittinen populismi. Tämä on tehokkaampi voima kuin vasemmisto radikalismi, kuten Podemoksen tappio Espanjan viime kuun vaaleissa osoitti, sekä Kreikan Syriza johtama hallituksen epäsuosio. Britanniassa Jeremy Corby yhdessä marxilainen liittolaistensa kanssa on johtomassa työväenpuolueen umpikujaan.\nNyky-oikeisto ei ole antisemitistien (juutalaisvastainen) kuten Ranskassa olivat 1800-luvun lopussa tai natsit Saksassa maailman sotien välissä. Nyt uusoikeisto on islamin pelkoa ja pakolaisvastaisuutta. Se ei ole vain monikulttuurivihamielistä vaan se vastustaa liberaaleja arvoja yleisesti. Uusoikeisto antaa ymmärtää, ettei vanhoista puolueista ole asioiden ratkaisijaksi. He väittävät muiden olevan korruptoituneita ja vieraantuneita tavallisesta kansasta.\nNiiden uusoikeistolaisten pääasiallinen heikkous on, että heillä on ei talouspolitiikkaan ratkaisua; he vain vastustavat euroa, vapaakauppaa ja syyttävät ulkomaalisten olevan loisia hyvinvointivaltiossa. Radikaalin oikeiston uusi nationalismia ei ole uskottavaa ratkaisua nykyaikaiselle Euroopalle huolimatta sen lukuisista hankaluuksista. Euroopan toivo paremmasta tulevaisuudesta liittyy yhteistyöhön ja avoimuudesta muuta maailmaa kohtaan, lopetti Tony Barber oman juttunsa.\nOnhan tässä paljon tuttua ja kotimaassa tunnettua.\nKuvaa vahvistaa hallituspuolue perusuomalaisten kansanedustajien halu ruveta kannattamaan kansanäänestystä eurosta ja EU:sta eroamiskeksi. Suomessa uusoikeiston itseriittoisuus ja usko yksinkertaisen kansan manipuloimiseen ärsyttää.\nArvo Salo lausui:\nOsan kansaa voi pettää kaiken aikaa, kaikkea kasaa voi pettää osan aikaa, mutta kaikkea kansaa ei voi pettää kaiken aikaa.\nRiittääkö osan kansan pettäminen vai onko tarkoitus vain osan aikaa eli vaaleissa pettää. Se lienee Timo Soinin pääkopan sisällä liikkuva suuri kysymys. Ja kun vielä joutuu ottamaan huomioon – omankin tulevaisuuden - ja sen, että Venäjä jakaa kansallismielisiä Suomessa. On siinä kovatkin luulot koetuksella.


Meddon kangas - Sisustusstudio Vitriini\nKoti › Meddon kangas\nRuskea - 53,50 EUR€ Sininen - 53,50 EUR€ Kirsikka - 53,50 EUR€ Tummansininen - 53,50 EUR€ Kriikuna - 53,50 EUR€ Duck egg - 53,50 EUR€ Keltainen - 53,50 EUR€ Pähkinä - 53,50 EUR€ Vihreä - 53,50 EUR€ Orkidea - 53,50 EUR€ Ruusu - 53,50 EUR€ Ruoste - 53,50 EUR€ Hopea - 53,50 EUR€ Vaalean sininen - 53,50 EUR€ Savi - 53,50 EUR€ Määrä\nMeddon jakardikangas sopii yksinkertaisuudellaan ja herkillä väreillään moneen eri käyttötarkoitukseen ja sisustukseen. Yli 10 eri värivaihtoehtoa! Meddon sopii erityisen hyvin esimerkiksi sohvatyynyjen päällisiksi tai verhoiksi. Kangas myydään metreittäin. Yksi tuote vastaa yhden metrin korkuista kangasta. Voit nyt halutessasi tilata lisäpalveluna myös valmiiksi ommellut verhot!\nTuotteessa on käytetty parhaita mahdollisia materiaaleja, joiden valintaan on syvennytty huolellisesti\nKankaan värikäs ja raikas ulkoasu on käsinsuunniteltu vesivärimaalauksella ja -piirtämisellä\nMahdollisuus valita myös valmiit verhot!\nKatso blogistamme, kuinka valitset oikean määrän kangasta\nMateriaali: 44% puuvilla, 37% polyesteri, 19% akryyli\nMartindale-hankauksenestoluku: 18, 000\nKuvion toistuvuus: Leveys: 12cm ja Korkeus: 9,5cm\nHuomioithan, että kangas valmistetaan jokaiselle asiakkaalle erikseen, joten sen toimitus kestää noin kolme viikkoa.


LASTEN MATKASSA: heinäkuuta 2014\n9:00 | 30.7.2014\nPuolisen tuntia metsässä käveltyämme avautui edessämme todella kaunis maisema; sileitä kallioita, kirkas taivas ja kimalteleva meri. Pampskatan on oikea meri-ihmisen unelmapaikka. Grillipaikka ja pöytäryhmäkin rannasta löytyi, mutta me päätimme nauttia eväämme auringon lämmittämillä rantakallioilla. Lapsille vaihdettiin uimavaatteet päälle ja vaikka merivesi tuntuikin aika viileältä varsinaiseen uimiseen, kahlailivat muksut innoissaan kirkkaassa vedessä. Sileät kivet ja kalliot olivat myös liukkaita, joten etenkin kaksivuotiaan nopsajalan kanssa sai olla tarkkana. Leluja ei tällä retkellä tarvinnut kuskata mukana, niin paljon mielenkiintoista tutkittavaa kallionkoloista, rantavedestä ja metsästä löytyi. Kukaan meistä ei olisi malttanut lähteä Pampskatanilta pois, mutta onni on, että paikkaan pääsee uudestaankin. Päätimmekin saman tien, että tänne palataan koko päivän retkelle isompien eväiden kanssa. Matkalla parkkipaikalle valitsimme väärän polun, mutta onneksi harhareitti ei ollut kovin paha ja auto löytyi muutaman sadan metrin päästä. Lapsi kyllä sanoi parikin kertaa, että "Me ei tultu tästä", mutta hölmöt vanhemmat eivät uskoneet :).\nLähettänyt Lasten Matkassa klo 11.43.00 Ei kommentteja:\nLähettänyt Lasten Matkassa klo 11.41.00 Ei kommentteja:\nLähettänyt Lasten Matkassa klo 11.40.00 Ei kommentteja:\nLähettänyt Lasten Matkassa klo 11.07.00 Ei kommentteja:\nLähettänyt Lasten Matkassa klo 11.04.00 Ei kommentteja:


SF-seksilelujen suunnittelija debytoi 'rakenna omat vibraattoribileet' Zoomissa - Yhteissuunnittelu\nTärkein Yhteissuunnittelu SF-seksilelujen suunnittelija esittelee rakennetut vibraattoribileet Zoomissa\nSF-seksilelujen suunnittelija esittelee rakennetut vibraattoribileet Zoomissa\nTi Chang of Crave muuttaa suosituista rakentamisjuhlistaan virtuaalitapahtumia kuudelle vieraalle.\nPienellä ruuvimeisselillä, työkaluilla, hiukan voiteluainetta ja muutamalla silikoni -osalla oli melko selvää, että tämä ei tule olemaan tyypillinen Zoom -puhelu.\nOlin videokeskustelussa Ti Changin kanssa, suunnittelun varatoimitusjohtaja ja perustaja Kaipaa , San Franciscossa toimiva seksileluyhtiö, rakentaakseen kirjaimellisesti uusimman tuotteensa Duet Pron. Se on muokattava tärinä, jonka värähtelyt voit ohjelmoida itse siihen liittyvän sovelluksen kautta. Se ei kuitenkaan ole kiinnostavin osa. Jos päätät hyväksyä sen, haasteena on tilata tunnelma osana ja liittyä Zoom -istuntoon - vieraiden ja Crave -teknikon kanssa - rakentaa se yhdessä.\nmitä tekee 444\nCrave johti näitä Build-a-Vibe -istuntoja henkilökohtaisesti suunnittelukonferensseissa ja -tapahtumissa ennen pandemian iskua. Nyt se vie heidät Zoomiin. Tämä kappale sisältää suosituksia seksistä pandemiassa: Molemmat Mayon klinikka ja New Yorkin kaupunki Sano, että turvallisin seksi voi olla itsesi kanssa. (Ihmiset näyttävät noudattavan tätä neuvoa - seksilelujen myynti on lisääntynyt Pandemian jälkeen.) Koko syy, miksi olemme päättäneet tehdä tämän rakenteen ja tämän tuotteen esittelyn, johtuu COVIDista, Chang sanoo. Henkilökohtaisen kokemuksen muuttaminen virtuaaliseksi oli täysin järkevää, Chang selittää, koska itse tuotteessa on kyse kotona olemisesta kiinnittäen huomiota tarpeisiisi ja toiveisiisi.\nKun sain paketin postitse, Chang antoi minulle yleiskatsauksen osista ja johdatti minut rakenteen läpi, joka käsitti noin puolen tunnin komponenttien yhdistämisen. Ja nopeammin kuin voisin sanoa (tai rakentaa) Ikean huonekaluja, minulla oli itse rakennettu vibraattori. Olin valmis kiertämään asuntoni ja katsomaan, mitä muuta pitäisi korjata. Crave alkoi tarjota ensimmäisiä Zoom -rakennusistuntojaan tällä viikolla.\nmitä kirjoituksesi kertoo sinusta\nTyypillisessä IRL -istunnossa Crave -teknikko, joka on erikoistunut tunnelman valmistamiseen, työskentelee pienen kuuden hengen ryhmän kanssa kootakseen tärinän ja vastatakseen kaikkiin kysymyksiisi. Vaikka aluksi saattaa tuntua epämukavalta rakentaa hieromasauva vieraiden kanssa, se on Changin mukaan. Se loi tilan, jossa ihmiset voivat vain puhua kokemuksistaan, kun taas se oli aiemmin tabu. Tämä kokemus normalisoi sen, mitä ihmiset saattoivat pitää outona. Tätä seurasi Ahnalisa Miller, Kaliforniassa asuva suunnittelija, joka kehittää intiimiä ihonhoitolinjaa ja joka kävi läpi IRL-rakennusistunnon ennen lukitusta. Aluksi Miller sanoo, että ihmiset välttivät katsekontaktia ja nauroivat, mutta prosessin lopussa ryhmä oli mukavampi ja keskustelua seksuaalisuudesta ja tuotteesta itsestään.\nDuet Pro on tällä hetkellä Crave: n ainoa itse rakennettu vibraattori. (Aiempi malli, jonka käyttäjät voivat rakentaa henkilökohtaisten työpajojen aikana, ei ole enää saatavilla.) Yritys on käynnissä Kickstarter tuotteelle, joka maksaa 99–179 dollaria; Zoom -istunnot tulivat saataville tällä viikolla ja alkavat syyskuussa.\nEn voinut olla ihmettelemättä, mitä järkeä itse rakentaa vibraattori oli - tarkoitan, ei Henry Cavill rakentaa tietokoneen tyhjästä . Osoittautuu, että kyse on eräänlaisesta Ikea -tehosteen laajentamisesta - että käyttäjät saavat enemmän arvoa itsestään rakentamastaan. Miller otti askeleen pidemmälle ja näki sen eräänlaisena vaikutusmahdollisuutena. Uskon, että kun joku kiinnittää huomiota ja aikaa tehdä jotain, vaikka se olisi esiasetettu sinulle, sinä luot omistajuuden - teoksen omistusoikeuden, oman nautinnon omistamisen ja sen, mistä pidät ja mistä et, hän sanoo.\nProsessi puhuu myös laajemmalle oman nautinto-mantrallesi naispuolisista seksifirmoista, jotka yrittävät valloittaa aiemmin miesten hallitseman tilan. Yksi Changin tavoitteista on käyttää itse malleja keskustelun avaamiseen. Se on todennäköisesti totta - mutta kuukausien eristämisen jälkeen se oli myös hauskaa.\nemme laskeutuneet kuuhun\nNäen 333 merkityksen\nsanon anteeksi liikaa


Guitar Herosta tulee syksyllä tiskijukkaversio DJ Hero – Stara\nGuitar Herosta tulee syksyllä tiskijukkaversio DJ Hero\nViihdeuutiset 7.5.2009, 21:00 · Stara.fi\nMaailman suosituimpien konsolipelien kärkikaartiin jo pitkään lukeutunut kitarapeli Guitar Hero sai jo aiemmin laajemman bändiversion, mutta nyt Activision on siirtymässä hieman uusille urille. Nimittäin vinyyliurille.\nEnsi syksynä kauppoihin pitäisi ilmestyä tiskijukkaversio maineikkaasta pelistä. DJ Hero -niminen konsolipeli sisältää levysoittimen näköisen pelivälineen, jossa on pyörivän kiekon sijaan ”vinyylilevyn” päällä kolme näppäintä. Niillä on tarkoitus soittaa musiikkia ja jäljitellä tavalla tai toisella levyjen aitoa miksaamista.\nGuitar Hero World Tourin projektijohtaja Brian Bright vahvisti suunnitelmat jo aiemmin, mutta nyt asiasta on saatu lisätietoa. Activisionin pääjohtaja Robert Kotick vahvisti äskettäin CNBC-kanavan haastattelussa, että DJ Hero aiotaan julkaista vielä kuluvan vuoden aikana. Tänään asiasta kertoi myös Gamespy.com -julkaisu.


Lausunto sosiaali- ja terveysministeriölle hallituksen esityksestä sosiaali- ja terveydenhuollon järjestämiseksi paperittomille | Lapsiasiavaltuutettu\nLapsiasiavaltuutetun lausunto sosiaali- ja terveysministeriölle hallituksen esityksestä eduskunnalle laeiksi sosiaali- ja terveydenhuollon järjestämisestä annetun lain ja rajat ylittävästä terveydenhuollosta annetun lain 20 §:n muuttamisesta\nLausunto on annettu lausuntopalvelu.fi:ssä 20.4.2022.\nLausunto: Lapsiasiavaltuutetun lausunto sosiaali- ja terveysministeriölle hallituksen esityksestä eduskunnalle laeiksi sosiaali- ja terveydenhuollon järjestämisestä annetun lain ja rajat ylittävästä terveydenhuollosta annetun lain 20 §:n muuttamisesta (pdf)\nHyvinvointialueita, Helsingin kaupunkia ja HUS-yhtymää velvoitettaisiin kiireellisen hoidon lisäksi järjestämään välttämättömäksi arvioituja terveydenhuollon palveluja eräille ulkomaalaisille henkilöille, joilla ei ole Suomessa kotikuntaa tai joilla ei ole muun kansallisen lain tai Suomea sitovan kansainvälisen lainsäädännön tai sopimuksen nojalla oikeutta muihin julkisen terveydenhuollon palveluihin kuin kiireelliseen hoitoon.\nErityisesti kiinnitetään huomiota Suomessa pitempiaikaisesti oleskeleviin sekä haavoittuvassa asemassa olevien henkilöiden asemaan. Tavoitteena ei täten olisi yleisesti laajentaa kaikkien Suomessa oleskelevien, vailla kotikuntaa olevien henkilöiden terveydenhuoltolaissa määriteltyä oikeutta saada julkisen terveydenhuollon palveluita.\nAlaikäisille hyvinvointialueiden, Helsingin kaupungin ja HUS-yhtymän tulisi järjestää kaikki tarvittavat terveydenhuollon palvelut saman laajuisina kuin niille alaikäisille, joilla on Suomessa kotikunta.\nEsityksen tavoitteet ovat kannatettavia.\nEsityksessä olisi hyvä huomioida vanhemman terveydentilan vaikutus lapsen terveyteen ja täsmentää, miten lapsen etu huomioidaan arvioitaessa vanhemman palvelutarvetta.\nLasten mielenterveyspalvelujen tosiasialliseen saatavuuteen on kiinnitettävä huomiota.\nArvioitaessa oikeutta palveluihin tulee lapsen etu ja yksilöllinen tilanne aina huomioida lapsen maassa oleskelun keston ohella.\nLapsiasiavaltuutettu pitää esityksen tavoitteita (”turvata henkilöiden oikeus välttämättömään huolenpitoon ihmisoikeuksia ja perusoikeuksia kunnioittaen ja inhimillisen arvokkuuden toteuttamiseksi”, s. 24) erittäin kannatettavina.\nLapsiasiavaltuutettu on toistuvasti kiinnittänyt huomiota nk. paperittomien lasten heikkoon asemaan Suomessa ja pitää täten tämän lapsiryhmän erityisen haavoittuvuuden tunnistamista (s. 6) erittäin tervetulleena.\nOn lisäksi myönteistä, että esityksessä huomioidaan sekä paperittomat että paperittomien kaltaisessa tilanteessa olevat. Tässä lausunnossa paperittomista puhuttaessa viitataan myös paperittoman kaltaisessa tilanteessa oleviin henkilöihin.\nYK:n lapsen oikeuksien yleissopimuksen sopimusvaltioille asettamia velvoitteita on kiitettävästi avattu (s. 6–8), ja myös YK:n lapsen oikeuksien komitean tulkinta- ja ratkaisukäytäntöä on tuotu esiin. YK:n lapsen oikeuksien komitea on painottanut sitä, että kaikki yleissopimuksessa lapsille taatut oikeudet ovat keskenään riippuvaisia ja yhtä tärkeitä. Tämä tarkoittaa sitä, että oikeuden terveyteen (24 art.) toteutuminen ”on myös välttämätöntä kaikkien muiden yleissopimuksen mukaisten oikeuksien nauttimisen kannalta”.\nVoidaan ehdottomasti olettaa, että esitetyllä sääntelyllä on myönteisiä vaikutuksia lapsiin, mutta erillistä lapsivaikutusten arviointia ei kuitenkaan ole toteutettu.\nVanhemman terveydentilan vaikutus lapsen terveyteen\nEsityksessä ei punnita vaikutuksia lapsiin tilanteessa, jossa paperittoman lapsen vanhempi ei saa terveydenhuollon palveluja, koska arvioidaan etteivät ne ole välttämättömiä.\nLapsiasiavaltuutettu muistuttaa tässä yhteydessä vanhempien ja muiden lapsille merkittävien aikuisten terveydentilan huomattavista vaikutuksista lasten terveyteen. Tutkimuksissa on todettu, että vanhempien hyvinvointi vaikuttaa lasten hyvinvointiin ja että vanhempien mielenterveysongelmat lisäävät myös lasten mielenterveysongelmien riskiä.\nEsityksessä tuodaan esiin Ruotsin mallia, jossa ”välttämättömän hoidon on määritelty olevan hoitoa, jonka antamatta jättämisellä voisi olla vakavia seurauksia henkilölle itselleen, muille ihmisille tai väestölle” (s. 35). Lapsiasiavaltuutetun näkemyksen mukaan tällaisen näkökulman omaksuminen niin ikään Suomessa olisi perusteltua, sillä se olisi omiaan turvaamaan lapsen edun ensisijaisuutta myös tehtäessä päätöstä vanhemmalle annettavasta hoidosta.\nEsityksessä todetaan, ettei välttämättömiä palveluja voida määritellä tyhjentävästi (s. 43), ja lapsiasiavaltuutettu pitääkin tätä ratkaisua perusteltuna tapauskohtaisen harkinnan mahdollistamisen kannalta. Tällä hetkellä ehdotetun 56 a §:n perusteluista ei kuitenkaan käy ilmi, että hoitamatta jättämisen seuraukset muille ihmisille (esim. alaikäiselle lapselle) voitaisiin huomioida hoitopäätöstä tehtäessä muutoin kuin tartuntatautien yhteydessä.\nLasten mielenterveyspalvelujen saatavuus\nOn erittäin myönteistä, että esityksessä on painotettu paperittomien lasten pääsyä myös mielenterveyden palvelujen piiriin (s. 32).\nLapsiasiavaltuutettu on kuitenkin ollut huolissaan mielenterveyspalvelujen saatavuudesta yleisesti ja pitää tärkeänä, että esityksessä arvioidaan myös esityksen vaikutusta esimerkiksi lasten ja nuorten mielenterveyden palvelujen saatavuuteen niiden ollessa jo valmiiksi pahoin ruuhkautuneita. Myös lapsiasiavaltuutetun tapaamat lapset ja nuoret ovat tuoneet esille haasteita mielenterveyden palvelujen saatavuuteen liittyen.\nTulisikin arvioida huolellisesti, edellyttääkö esitys lisäresurssien osoittamista lasten ja nuorten mielenterveyspalveluihin. Oikeudesta palveluihin ei ole apua, mikäli ne eivät ole tosiasiallisesti saatavilla.\nMyös YK:n lapsen oikeuksien komitea on edellisissä Suomea koskevissa loppupäätelmissään kehottanut Suomea vahvistamaan lasten mielenterveyspalvelujen saatavuutta ja takaamaan kaikille lapsille pääsy tutkimuksiin ja hoitoon tarvittaessa. Myös YK:n taloudellisten, sosiaalisten ja sivistyksellisten oikeuksien komitea (TSS-komitea) on painottanut tarvetta lasten ja nuorten erityiselle huomioimiselle mielenterveyspalvelujen saatavuuden parantamisessa.\nEsityksessä olisi TSS-komitean tulkintakäytännön ja valtioiden harkintamarginaalin yhteydessä (s. 5-6) hyvä huomioida, että TSS-komitea on määritellyt lasten terveyspalvelut sellaisiksi, joiden saavutetusta tasosta tai saatavuudesta ei tule tinkiä esimerkiksi talouden taantumaan vedoten.\nOleskelun keston merkitys palvelutarpeen arvioinnissa\nLapsiasiavaltuutettu toivoo täsmennystä siihen, mitä tarkoitetaan ilmaisulla ”palvelut olisivat laajuudeltaan lähinnä vastaavat kuin vastaanottolain 26 §:ssä”. Viitataanko lähinnä-sanalla siihen, että toisin kuin kansainvälistä suojelua hakevan vastaanotosta sekä ihmiskaupan uhrin tunnistamisesta ja auttamisesta annetun lain (746/2011) soveltamisalaan kuuluvien henkilöiden osalta, nk. paperittomien henkilöiden osalta arvioidaan oleskelun kestoa perusteena palveluille? Esityksen perusteluissa kuitenkin painotetaan lasten haavoittuvaa asemaa sekä heidän perus- ja ihmisoikeuksiaan perusteena sille, että nyt käsillä olevassa lakiehdotuksessa tarkoitetuille alaikäisille taataan ”samat oikeudet terveyspalveluihin kuin maassa vakinaisesti asuville lapsille” (s. 45).\nKuten lapsiasiavaltuutettu on useassa yhteydessä todennut, lapsella on hyvin rajalliset mahdollisuudet vaikuttaa oleskelupaikkaansa ja -statukseensa tai oleskelunsa kestoon. Oleskelun kestoa voi myös olla vaikeaa arvioida etukäteen, ja viimeaikaisten maailmanpoliittisten tapahtumien perusteella on käynyt erittäin selväksi, että tilanteet voivat muuttua äkisti. Siksi on oleellista, että erityisesti lasten osalta kynnystä palvelujen piiriin pääsyssä oleskelun keston perusteella pidetään hyvin matalana. Tätä on syytä alleviivata vähintäänkin esityksen perusteluissa, jotta soveltamiskäytäntö on johdonmukaista.\nLapsiasiavaltuutettu pitää myönteisenä, että palvelutarpeen arviointia koskien perusteluissa painotetaan oleskelun keston ohella myös yksilöllisen tilanteen merkitystä (s. 25, 45). Pykälätekstin tasolla kuitenkin todetaan vain, että ”palvelujen tarvetta arvioitaessa on otettava huomioon palveluihin hakeutuneen henkilön oleskelun kesto”.\nLapsiasiavaltuutettu kiinnittää tässä yhteydessä huomiota lapsen edun arviointiin ja toteaa, että etenkin arvioitaessa lasten oikeutta terveydenhuollon palveluihin tulisi lapsen yksilöllinen tilanne huomioida lapsen edun ensisijaisuuden edellyttämällä tavalla. Lapsen edun ensisijaisuuden kunnioittaminen edellyttää, että yksittäisissä päätöksissä lapsen etu arvioidaan ja määritellään kyseisen lapsen erityisolosuhteet huomioiden. Jotta soveltamiskäytännössä todella huomioidaan yksilöllinen tilanne, tulee harkita, pitäisikö edellytys yksilöllisestä harkinnasta lisätä myös pykälätekstiin.\nYlipäätään lapsiasiavaltuutettu korostaa, että jatkovalmistelussa tulee tarkentaa ja arvioida, onko oleskelun kesto palvelujen saannin edellytyksenä tarkoituksenmukainen myös alaikäisten kohdalla, ja muistuttaa, että YK:n lapsen oikeuksien komitean mukaan ”jokaisella siirtolaislapsella tulisi olla pääsy terveydenhuoltoon yhdenvertaisesti kansalaisten kanssa heidän siirtolaisasemastaan riippumatta”.\nLapsiasiavaltuutettu huomauttaa vielä lopuksi, että esityksen kieliasu ei luo kuvaa huolellisesta valmistelusta. Esityksestä löytyy kirjoitusvirheitä lähes jokaiselta sivulta, ja tämä tekee esitykseen perehtymisestä työlästä sekä tekstistä paikoin vaikeasti ymmärrettävää. Lapsiasiavaltuutettu toivoo, että esimerkiksi täsmällisiin ilmaisuihin kiinnitetään jatkovalmistelussa erityistä huomiota, sillä epäselvät ilmaisut eivät palvele kenenkään etua. Lain soveltajat ovat tulkinnassaan etenkin lain voimaantuloa välittömästi seuraavina aikoina erityisen riippuvaisia lain esitöistä, ja epäselvästi muotoiltu hallituksen esitys pahimmassa tapauksessa vesittää lain soveltamisen sille asetettujen tavoitteiden mukaisesti.\nSoveltamiskäytäntöjen yhtenäisyyden seurannan kannalta on kuitenkin hyvä, että esityksessä painotetaan esitettyjen muutosten toteutumisen seurantaa ja arviointia (s. 47).\n YK:n lapsen oikeuksien komitean yleiskommentti nro 15 (2013) lapsen oikeudesta nauttia parhaasta mahdollisesta terveydentilasta (CRC/C/GC/15), kohta 7.\n CRC/C/GC/15, kohta 18.\n Ks. Emilia Haapala, Tuovi Hakulinen, Petteri Mäntymaa, Hanna Peltomäki, Tuija Jääskeläinen & Annamari Lundqvist: Valtaosa pikkulasten vanhemmista voi hyvin – Tuloksia FinTerveys 2017 -tutkimuksesta. THL – Tutkimuksesta tiiviisti 1/2020. Saatavilla: https://urn.fi/URN:ISBN:978-952-343-458-5.\n Ahdistuneisuudesta, mielenterveyden ongelmista ja mielenterveyspalvelujen saatavuuden haasteista ovat viestineet esimerkiksi Tampereen lasten parlamentin ja nuorisovaltuuston edustajat, Vaasan nuorisovaltuuston edustajat, Suomen Kasper ry:n Nuoret erovaikuttajat sekä saamelaislapset ja -nuoret.\n YK:n lapsen oikeuksien komitean loppupäätelmät Suomelle vuodelta 2011 (CRC/C/FIN/CO/4), kohta 45.\n Ks. esim. YK:n taloudellisten, sosiaalisten ja sivistyksellisten oikeuksien komitean yleiskommentti nro 14 (2000) oikeudesta parhaaseen mahdolliseen terveyteen (E/C.12/2000/4).\n YK:n lapsen oikeuksien komitean yleiskommentti nro 14 (2013) lapsen oikeudesta saada etunsa otetuksi ensisijaisesti huomioon (CRC/C/GC/14), kohdat 32 ja 48.\n Siirtotyöläisten ja heidän perheenjäsentensä oikeuksia käsittelevän komitean ja YK:n lapsen oikeuksien komitean yhteinen yleiskommentti nro 23 (2017) lasten ihmisoikeuksiin kansainvälisen siirtolaisuuden yhteydessä liittyvistä valtioiden velvollisuuksista lähtö-, kauttakulku-, kohde- ja paluumaissa (CMW/C/GC/4 – CRC/C/GC/23), kohta 55.\n Esim. s. 32: ”Alaikäisillä lapsilla yleensä ei voi itse vaikuttaa siihen, että ovat maassa paperittomina tai paperittomien kaltaisessa tilanteessa. Kansainvälisesti on tehty hyvin vähän tutkimuksia paperittomista tai paperittoman kaltaisessa tilanteessa olevista lapsista ja siitä, miten paperittomuus vaikuttaa heidän terveyteen. Tutkimustulokset osoittavat, että lasten terveyteen liittyvät tarpeet ovat paljolti riippuvaisia heidän lähtövaltionsa terveydenhuoltojärjestelmästä. Se määrää lasten terveydellisen tason ennen matkaa. Lasten koettelemukset ja kokemukset matkan aikana tietysti myöskin vaikuttavat heidän terveyteen mutta samaa koskee myös se, miten heidät kohdellaan vastaanottavassa valtiossa.”\n Esityksessä esimerkiksi viitataan Yhdistyneisiin kansakuntiin ”Yhdistyneen kansakunnan” nimellä (s. 4), puhutaan inhimillisestä arvokkuudesta vakiintuneemman ihmisarvon sijaan (s. 24 ja 26) ja käytetään ilmaisua alentava kohtelu (s. 4 ja 12), kun yleensä viitatessa KP-sopimukseen viitattaessa puhutaan epäinhimillisestä tai halventavasta kohtelusta.


HANNAS HOME: SYKSYN SISUSTUS 2015\nSatu Nurmi 2. heinäkuuta 2015 klo 8.11\nHei Hanna! Olit tehnyt kivan jutun kuvien kera syksyn trendeistä. Minua lohduttaa se, että edelleen harmaa jatkaa suosiotaan. Kotona en suuria muutoksia varmasti tee, mutta tekstiilin vaihtamisella saa jo kummasti uutta ilmettä. Ja nyt se kesä vasta alkoi! Meikäläisen pitäisi "sisustaa" enemmän tuolla pihalla/puutarhassa, kun siellä kaikki on ns. vaiheessa enemmän tai vähemmän. Mukavaa viikonloppua!\nH /A Place to call Home 3. heinäkuuta 2015 klo 23.01\nKiitos! Harmaan kanssa täälläkin eletään vahvasti ja elellään jatkossakin. ;) Ja se on totta, pienillä muutoksilla saa ihmeitä jo aikaan. Meillä myös piha täysin vaiheessa, muutaman kesäkukan taidan vielä hankkia terassille. Siihen on tyytyminen tänä kesänä. Mukavaa viikonloppua myös sinne! :)\nAnonyymi 15. marraskuuta 2016 klo 15.18\nhei. mistähän mahtaa olla sohva hankittu, onko kangasta vai nahkaa\nHanna /Hannas Home 18. marraskuuta 2016 klo 6.56\nMoikka! Mitä sohvaa noista tarkoitat?


Kiekuminen alkaa uljaasti, mutta hetken kuluttua ääni ”kuihtuu” pois.\nMaanviljelijät kuulevat kummallista ääntä mutakuopasta — he menevät lähemmäksi ja rientävät apuun\nHevoset ja muut maatilalla asustavat eläimet pärjäävät kesäisin hyvin laitumella — niillä on yllin kyllin ruokaa, juomaa ja seuraa. Joskus tulee kuitenkin tilanteita, joissa nämä eläimet tarvitsevat myös ihmisten apua.\nMaanviljelijät olivat ihmetelleet, kun hevonen piti kummallista ääntä aitauksen lähellä. He menivät katsomaan, mistä on kyse ja huomasivat kauhukseen, että hevonen oli hukkumaisillaan mutakuoppaan.\nHevonen ei päässyt omin avuin pois kuopasta, sillä se painoi liikaa, eivätkä sen jalat pystyneet kannattelemaan suurta painoa mutaisella alustalla. Ihmiset ryhtyivät tämän seurauksena tuota pikaa toimeen ja saivat lopulta hevosen pelastettua.\nhevonen kuoppa muta


DVD-Opas.fi - A Dog’s Way Home (BLU-RAY) - Arvostelu\nBlu-ray - Arvostelu Perjantaina 3. tammikuuta 2020\nLupsakan kuosin alla kytee yllättäen kritiikki kohti Denverin, ja joidenkin muiden kaupunkien ja piirikuntien, todellista lainsääädäntöä, joka tekee pitbulleista laittomia rajojensa sisällä. Ihmisiin kohdistuvien eläinhyökkäysten vähentämiseen suunnattu laki näyttäytyy tässä epäoikeudenmukaisena ja mielivaltaisesti täytäntöönpantuna raakuutena, mutta käsittely jää elokuvamaisen yksipuoliseksi ja karkeasti luonnehdituksi.\nAvaran luonnon läpi kulkeva taival on visuaalisesti komea, eläintyöskentelyltään vaikuttava ja draamaltaan siirappisen soljuva. Osa eläinosioista on tehty tietokoneella, mutta uskottavasti. Elokuva perustuu W. Bruce Cameronin kirjaan.


Troum - Tjukurrpa Part III\nSana 'troum' on vanhaa saksankielt� ja tarkoittaa unta. Sopivampaa nime� t�lle pitk�n linjan drone-pumpulle saisi etsi�, sen verran unenomaista musiikkia k�sill� oleva Tjukurrpa-trilogian viimeinen levy nimitt�in sis�lt��.\nTroumin musiikki aaltoilee jossain ambientin ja industrialin v�limaastossa. Ajoittaiset purkaukset sekoittavat soppaan jopa ripauksen noisea. Syntikoita tai samplereita b�ndi ei k�yt�, vaan h�myily on mukavan orgaanista. Saa tosin olla aika fakiiri, ett� bongaa kaikki saatekirjeess� mainitut balalaikat(!), haitarit ja erilaiset huilut ��nimaailman seasta. Olin ennen kuuntelua hieman skeptinen sen suhteen, miten s�r�tetyt kitarat sopivat t�llaiseen musiikkiin. Huoleni osoittautui onneksi turhaksi, sill� kitaravallit istuvat Tjukurrpan ��nimaisemiin kuin maitomiesten salaliitto avohoitopotilaan uniin.\nLevyn ehdottomasti kovin valttikortti on sen hypnoottisen upea tunnelma ja et�isen� mutta vahvana sykkiv� pulssi. L�hemm�s kymmenminuuttisten kappaleiden perustana on usein yksi ainoa kuvio, jota toistetaan koko kappaleen ajan. Esimerkiksi avauskappale Ignis Sacer rakentuu industrial-tyylisesti s�ks�tt�v�n p�tk�n varaan, jonka p��lle luodaan komeasti tunnelmaa mm. ujeltavilla kitaroilla ja myrsky�vill� crescendoilla. Suosikkikappaleeni levylt�, hieno Saiwala puolestaan nojaa liki shamanistiseen rummutukseen saaden aikaan mystist� ja rituaalinomaista ambientia. Viides kappale Reigen Taumelnder Geister taas toi vedenalaisilla kaiuillaan ja kaukaa kumpuavalla jylin�ll��n mieleeni Wolfgang Petersenin klassikkoelokuvan Das Boot.\nPitk�n miettimisen j�lkeen l�ysin levyst� yhden negatiivisen puolen. Viiden ensimm�isen kappaleen j�lkeen j�nnite hieman l�ss�ht��, eiv�tk� kaksi viimeist� teosta s�v�yt� en�� yht� paljon kuin aiemmat. Ottaen huomioon sen, ett� viisi ekaa kappaletta ovat t�ytt� viiden t�hden materiaalia, ei t�m� kuitenkaan paljon p��se arvosanaa pudottamaan. En ole Tjukurrpa-trilogian aiempia osia saati Troumin muuta tuotantoa kuullut, mutta t�m�n perusteella mielenkiintomittari p�r�hti tappiin. Troum on musiikkia, jota t�ytyy kuunnella kuulokkeilla pime�ss� huoneessa. Se todistaa aukottomasti sen, kuinka n�enn�isen yksinkertaisista osasista rakennettu musiikki voi olla ��rimm�isen vangitsevaa. V�h�n keskittymist� se vaatii, mutta reilun tunnin mittainen unenomainen matka on kevyesti vaivan arvoinen.


192. Islamin häpeä | James Hirvisaari\n192. Islamin häpeä\n03/09/2015 by jameshirvisaari\tJätä kommentti\nKarkotetaan avustusjärjestöt, varastetaan avustuspaketit omaan käyttöön. Jos naiset eivät tottele, hakataan lisää. Kaikki tämä Koraanin nimessä. Islamilaisessa maailmassa on toki oppineita, jotka ilmoittavat, että Talibanin menettely ei ole Koraanin mukaista. Mutta onko kuultu ja nähty suurta islamilaista vastarintaliikettä, joka puuttuisi Talibanin menettelyyn? Ovatko rahavirrat ehtyneet? Ovatko muftit ja madrasat kautta maailman julistaneet Talibanin boikottiin?\n”Sortokulttuuri palvelee islamilaisen miehen etua”\nIslamin puolustajat korostavat naisen turvattua asemaa perheessä. Perheturva on silkkaa valhetta, kun isä hakkaa tyttärensä tai veli murhaa sisarensa sen vuoksi, että tällä on rakastaja. Tätä barbariaa kutsutaan ”kunniamurhaksi” ja sivistyneimmissä islamilaisissa maissa, kuten Jordaniassa, siitä saattaa saada parin kuukauden vankeustuomion, muualla ei mitään. Veli oikein odottaa sisaren hairahdusta, sillä naisparan tappajasta tulee sankari. Sellaista oli Euroopassakin tuhat vuotta sitten. Mutta onneksi ei ole enää.\nMikko Ellilä 2005


CH-turnaukset 2020 - Kansainvälinen - Keskuskenttä\nTaitopelaaja10 08. Helmikuu[ta] 2020, [klo] 06.19 #1\nKeskustelua CH-kisoista yleisesti tähän ketjuun seuraavan kahden vuoden aikana.\nTaitopelaaja10 23. Tammikuu[ta] 2020, [klo] 08.12 #2\nNouseeko vuoden 2015 Australian avointen juniorimestari Venäjän 1997-syntynyt Roman Safiullin tänä vuonna top100 listalle?\nNousee. Oli tammikuun alussa ATP255.\nViimeistään viiden vuoden kuluessa viimeisestä junnuvuodesta nämä entiset kärkijunnut tuppaavat sadan joukkoon nousemaan. Jos ylipäänsä koskaan sinne nousevat. Jos ex kärkijunnu tahkoaa 6+ vuotta CH-tasolla jossakin välillä 150-300 niin harvoin enää kehittyvät sen jälkeen.\nAsia erikseen myöhäisheränneet jotka nousee sadan joukkoon 25v+ iässä. Tuo ryhmä ei ole ex kärkijunnuja.\nSafiullin on tilastojen mukaan tänä vuonna vedenjakajalla.\nLoukkaantumiset hidastaneet tämän venäläisen nousua aiemmin.\nTaitopelaaja10 23. Tammikuu[ta] 2020, [klo] 09.29 #3\nSamaan aiheeseen tietyllä tavalla liittyen. Joskin erinlainen tausta.\nAussi Omar Jasika myös 1997 ikäluokan entisiä huippuja. Voitti 2014 US Openin jo 17v.\nEnnätys ATP239 saavutettu 19v keväällä 2017.\n2018 kärähti kokaiinista ja sai kahden vuoden kilpailukiellon. Päättyy tänä vuonna ja ikää toukokuussa 23v. Vieläkö jatkaa uraansa? Voi tehdä nollasta sataan nousun melko nopeaan, vaiko.\nAlakierre 26. Tammikuu[ta] 2020, [klo] 21.12 #4\nOnko tämä Tsitsipas junior saavuttanut mitään kun nyt karsii Harrin rinnalla Burnien turnaukseen?\nTaitopelaaja10 27. Tammikuu[ta] 2020, [klo] 21.45 #5\nEi ole Petros Tsitsipas kummoinen pelaaja. Tulee mieleen Marko Djokovic. Yhtä kaukana molemmat veljestään.\nVai kehittyisikö Petros.\nHolger Rune tosiaan kohtasi Uruguayn CH-massalla Blancaneauxin. Tuossa kohtasi kaksi kovaa massapelaajaa. Vuosien 2016 ja 2019 junnujen Ranskan avointen voittajat. Viisi vuotta nuorempi sai vain 3 peliä.\nOdotan kyllä, että ensi kesällä 17v Rune saa jo jotain ihan ookoo tulosta aikaan Euroopan CH-massoilla. Mutta tämä kevät alle 17-vuotiaana tarpomista lienee.\nOisko Tampereella esiintyvä heinäkuussa ja siellä muutama matsivoitto.\nFootFault 07. Helmikuu[ta] 2020, [klo] 21.40 #6\nKoronavirus ymmärrettävästi aiheuttanut koko Kiinan maaliskuisen Challenger-kiertueen perumisen. Siinä onkin Heliövaaran Harrilla miettimistä, että missä pisteitä maaliskuussa saalistaisi. Aika vähissä ovat turnaukset. Myös se mietityttää, että mikä logiikka on taustalla tämän ketjun määrittämisessä kaksivuotiseksi?\nTaitopelaaja10 08. Helmikuu[ta] 2020, [klo] 06.46 #7\nJaa, joku poisti otsikosta vuoden 2021. Eli ei tähän ketjuun spekulaatioita siinä vaiheessa kun ryhdytään taas viilaamaan sääntöjä seuraavaksi vuodeksi. Se oli logiikka.\nTennisjärjestötahojen päättämättömyys sääntöjen pysymisestä samana yhtä vuotta kauempaa.\nFootFault 08. Helmikuu[ta] 2020, [klo] 08.38 #8\nEi kai se ole ennenkään estänyt seuraavasta vuodesta keskustelemista? Jotenkin vain itsestäni selkeämpää, että on joko tietty vuosi, tai vaihtoehtoisesti ilman vuosimerkintää.\nTaitopelaaja10 08. Helmikuu[ta] 2020, [klo] 08.51 #9\nMelkein parempi ettei olisi vuosimerkintää ketjuissa joissa keskustelu ei ole erityisen vilkasta.\nJoo. Onhan tuo noin, että vuosikohtaisissa ketjuissa ehkäpä noin 5% viesteistä koskee seuraavaa vuotta. Varsinkin vuoden jälkimmäisellä puoliskolla.\nTuolla viidellä vähemmistöprosentilla saa myös virallisen kielen aseman, joten ehkä myös ketjuun otsikkoasema olisi oikeutettua.\nMutta ei näillä niin merkitystä ole suuntaan tai toiseen. Pääasia että otsikosta käy ilmi mistä aiheista pääosin ketjussa tarkoitus keskustella.\nToisaalta tienviitat on kaksikielisiä vain paikkakunnilla jossa yli 20% vähemmistö.\nTaitopelaaja10 09. Helmikuu[ta] 2020, [klo] 10.16 #10\nRuusuvuorelle viime marraskuussa Helsingin CH-finaalin niukasti hävinnyt Safwat voitti uransa ensimmäisen CH-tittelin Australiassa.\nKarsi myös Australian avointen pääsarjaan. Kova kauden alku tällä 90-syntyneellä. Top100 kauden lopussa 30-vuotiaana?\nEgyptin pelaajan edellinen CH-voitto 24 vuotta sitten.\n(Safwat saanee villin kortin Tokion olympialaisiin.)\nPahansuopa 09. Helmikuu[ta] 2020, [klo] 11.59 #11\nJuu, tästä ketjusta kannattaa varmasti vuosiluku poistaa ja jatkaa yleisellä Challengerkeskustelulla, sitten joskus kun ketju tulee liian pitkäksi, niin sitten vaan perustaa uusi ketju.\nTaitopelaaja10 12. Helmikuu[ta] 2020, [klo] 14.59 #12\nItalian Lorenzo Musetti 17v ATP310 Ranskassa 3.kierrokselle. Seuraavan ottelun voittamalla nousisi top300 tämä 2002 ikäluokan ykkönen.\nMaanmies Jannik Sinner oli vuosi sitten ATP546 kun voitti helmikuun lopussa Bergamon kisan ja nousi sijalle ATP324.\nSaas nähdä kuinka pitkään Musetti pysyy Sinnerin vuoden takaista tasoa edellä.\nJunnu-Musetti eteni Australian avointen karsintojen ratkaisukierrokselle. Kovalla tasolla pelaa tämäkin Italian lupaus. Taitava pelaaja joka hallitsee kaikki alustat.\nTaitopelaaja10 13. Helmikuu[ta] 2020, [klo] 20.46 #13\nMusetti vs Halys 7-6(8) avauserä\nKannattaa katsoa uusintana tiebreakin 7-7 tilanteen piste. Siinä näkyy italialaisen kyvyt ja asenne.\nGggg 15. Helmikuu[ta] 2020, [klo] 16.44 #14\nLeo Borgille villi kortti ensi viikon Bergamon Challengeriin.\nTaitopelaaja10 16. Helmikuu[ta] 2020, [klo] 15.04 #15\nSafiullin Cherbourgin finaalissa\nFootFault 23. Helmikuu[ta] 2020, [klo] 19.41 #16\nBergamon finaali peruttu turvallisuussyistä. Syy lienee sama kuin Kiinan perutuissa…\nPahansuopa 28. Helmikuu[ta] 2020, [klo] 13.16 #18\nJatkuuko tämä keskustelu jostain, kun tuntuu jotenkin irralliselta. Mitkä ovat älyttömän vaikeita kysymyksiä?\nEka syöttö oli selvästi pitkä ja oikea tuomio ja toinen todella selvästi sisällä ja erittäin väärä tuomio ja tyhmää mennä päätuomarin muuttamaan, kun linjatuomari tuon viivan yleensä paljon paremmin näkee. Kieltämättä syötössä oli noin kovaksi suorahkoksi tykiksi yllättävän kova sivari ja imasi itsensä sisään aika viime hetkellä eli sen takia varmaan päätuomarille virhearvio tuli.\nSiltikään, vaikka elanto onkin kyseessä, tuomarin kykyyn tehdä päätäksiä ei nykyaikana kannata kovin paljon kommentoida, aika nopeasti tulee rapsut. Onko tästä rapsahtanut jotain pelikieltoa?\nKuka repii leukojaan?\npapu 28. Helmikuu[ta] 2020, [klo] 10.33 #19\nItseäni kiinnostaa, miten feminismi liittyy tähän keskusteluun (vääristä tuomioista?).\nAlakierre 28. Helmikuu[ta] 2020, [klo] 10.53 #20\nMelkoinen comeback-turnaus menossa. Vesely, Gulbis, Janowicz, Gabashvili… Kaikki kvartsissa.\nKait sitä pitää menestyä ennen kuin Korona kieltää pelaamisen.\nAlakierre 28. Helmikuu[ta] 2020, [klo] 21.39 #21\nKaikki 4 yllä mainittua semiin. Kenen kannattaa pelata haastajakisoissa? Veselyn (lähti tähän sijalta 71), vai Janowiczin (1200+)? Vastaus: Molempien!


Finlayson Art Area -kuvataidetapahtuma palkittiin vuoden kulttuuritekona [Tampereen kaupunki - Tampereen kaupunki - Ajankohtaista - Tiedotteet - 2017 - Helmikuu]\nJulkaistu 11.2.2017 11.30\nFinlayson Art Area -kuvataidetapahtuma elävöitti hienosti Finlaysonin aluetta kesällä 2016.\nTapahtuma käynnistyi ensimmäisen kerran kesällä 2015. Viime vuonna tapahtuma järjestettiin kesä-elokuussa teemalla veistoksellinen, vihreä ja värikäs Finlayson. Tampereen katukuvassa näkyi muun muassa TAMKin taideopiskelijoiden toteuttamia katumaalauksia, Pekka Jylhän Kukkataivas -veistoksia sekä Marja Pirilän taidevalokuvia.\nTamperelaiset saivat ehdottaa vuoden kulttuuriteko -palkinnon saajaa. Palkinnon myönsi Tampereen kaupungin sivistys- ja elämänlaatupalvelujen lautakunta. Tänä vuonna korostettiin kulttuurin laajaa merkitystä ja haettiin erityisesti sellaisia tekoja, jotka rohkaisevat tamperelaisia olemaan aktiivisia ja liikkumaan.\nFinlayson Art Area -kuvataidetapahtumaa ehdottaneet perustelivat ehdotustaan muun muassa sillä, että se on hieno kuvataiteen kesätapahtuma, joka tarjoaa kulttuuria sukupolvien työn ja kulttuuriympäristön keskellä. Tapahtuma tuo hienosti esiin sekä taiteilijoita että historiallisesti merkittävää ympäristöä. Se pyrkii elävöittämään Finlaysonin aluetta ja toimii aktiivisessa yhteistyössä alueen yrittäjien ja toimijoiden kanssa. Koska tapahtuma on ilmainen ja levittäytyy koko Finlaysonin alueelle, se on tavoittanut uusia yleisöjä ja antanut hyvän syyn pysähtyä taiteen äärelle. Tapahtuma herättelee myös pohtimaan, miten taide vaikuttaa rakennettuun ympäristöön ja viihtyvyyteen.\n- Arvostamme Vuoden kulttuuriteko -palkintoa suuresti. Tuntuu todella hienolta saada tunnustusta kulttuurin eteen tekemästämme työstä. Erityisesti olemme iloisia, että Finlayson Art Area -tapahtuman merkitys tamperelaisessa kulttuurikentässä on huomioitu, sillä olemme tehneet sen eteen todella paljon talkootyötä viimeiset kolme vuotta, palkinnon vastaanottanut Pertti Ketonen Grafiikanpaja Himmelblausta kiittää.\nKetosen mielestä Tampereella ja Pirkanmaalla on mahdollisuus nousta aivan ainutlaatuiseksi kuvataiteen ja kulttuurin keskukseksi, jossa tehdään korkeatasoista ja kansainvälisesti kiinnostavaa kulttuuria hyvässä yhteistyössä.\n- Tavoitteemme on, että Finlayson Art Area nousee yhdeksi Suomen merkittävimmistä kuvataidetapahtumista. Tämä onnistuu vain taitelijoiden, alueen taidemuseoiden, yritysten ja muiden kulttuuritapahtumien järjestäjien hyvällä yhteistyöllä, Ketonen sanoo.\nFinlayson Art Area järjestetään myös ensi kesänä 8.6.-31.8. Näyttely levittäytyy koko Finlaysonin alueelle monin eri tavoin. Yli kymmenen taiteilijaa tuo alueelle veistoksia, maalauksia, grafiikkaa, videota ja valokuvaa.\nVuoden 2016 kulttuuriteko -palkinto luovutettiin Pertti Ketoselle ja Grafiikanpaja Himmelblaulle Kulttuuritori-tapahtumassa, joka järjestettiin Koskikeskuksessa lauantaina 11.2.2017.\nTampereen kaupunki myöntää Vuoden kulttuuriteko -palkinnon vuosittain. Palkinto voidaan myöntää muun muassa tapahtumalle, tuotteelle, organisaatiolle tai henkilölle, joka on olemassaolollaan tai toiminnallaan kehittänyt tai rikastuttanut kaupungin kulttuurikenttää. Palkinnon perusteena on jokin erityinen ponnistus kulttuurin alueella.\nUlkoinen linkkiFinlayson Art Area finlaysonartarea.fi/


Tilat - Esport Center\nEsport Center » Tilat\nEsport Centeristä löytyy monipuoliset harrastusmahdollisuudet toimivissa ja viihtyisissä tiloissa – avara kuntosali, ryhmäliikuntatilat sekä lukuisat mailapelikentät kutsuvat kaiken tasoisia liikkujia!\nEsport Centerin kattavaa ja monipuolista ryhmäliikuntatarjontaa varten tiloista löytyy kaksi jumppasalia, HotStudio sekä syksyllä 2019 avautuva uusi TRIP STUDIO, jossa on tarjolla mm. LesMills THE TRIP-tunteja upeissa 3D-maisemissa ohjaajan johdolla sekä muita sisäpyöräilytunteja. Esport Centerin ryhmäliikuntatunnit on käytettävissäsi Esport-jäsenyydellä.\nKahteen kerrokseen sijoittuvalta kuntosalilta löytyy laadukkaat Gym80-merkkiset kuntosalilaitteet sekä vapaapainoharjoitteluun tarkoitettuja irtopainoja ja levytankoja. Helppokäyttöisyys, tehokkuus, biomekaaninen suunnittelu ja turvallisuus ovat salivarustuksemme avainsanoja.\nStar Trac -merkkiset aerobiset harjoittelulaitteet, juoksumatot, kuntopyörät ja juoksuellipsit, tarjoavat erinomaisen mahdollisuuden kestävyysharjoitteluun.\nEsport Centeristä löytyy 13 sisätenniskenttää ja kaksi ulkotenniskenttää, 16 sulkapallokenttää ja 6 squashkenttää. Vuoron voit varata pelikassalta 09-502 4700 tai suoraan webvarauksen kautta!\nEsport Centerin kahvion vieressä sijaitsevaan kabinettitiloissa järjestetään mm. yksityistilaisuuksia, luentoja sekä lounaspalavereita. Kabinetissa on tilaa 30 henkilölle. Kabinettitila on tarvittaessa jaettavissa myös kahteen pienempään tilaan. Lisätietoja löydät täältä.\nKuntosali- ja ryhmäliikunta-asiakkaiden käytössä on miehille yksi ja naisille kaksi pukuhuonetta sauna- ja suihkutiloineen. Pukuhuoneiden kaapit toimivat jäsenrannekkeilla/-korteilla. Mailapelaajien käytössä on saunalliset pukuhuonetilat sekä tennis- että sulkapallopuolella. Pukuhuonetiloista löytyy lisäksi lukolliset kaapit tavaroiden lyhytaikaiseen säilyttämiseen, tennispukuhuoneissa tarvitset 1 € pantin ja sulkapallopuolella 0,20 € pantin.\nEsport Pro Shop\nEsport Centerissä sijaitsevasta Pro Shopista löydät urheilu- ja vapaa-ajan valikoiman sekä välineet mailapeleihin ja treenaamiseen.\nTekstiilivalikoimista löydät Puman treeni- ja vapaa-ajan tekstiilit niin miehille ja naisillekin. Lisäksi mailapelaajille tekstiilivalikoimista löydät Wilsonin tuotteita. Mailapelien tuotevalikoima kattaa mailapelivaatteet, pelikengät ja gripit.\nVälinevalikoimista löydät urheiluvälineet mm. Casall, Wilson, Puma, jalkineista löytyy tennistossuja Wilsonilta ja treenikenkiä Pumalta.\nShopissa toimii lisäksi ammattitaitoinen mailanjännitys- ja huoltopalvelu, joten pelivälineesi kunnossapito on helppoa ja nopeaa!\nViihtyisässä Esport Caféssa on tarjolla terveellisiä salaatteja ja keittoja, patonkeja sekä erikoiskahveja ja leivonnaisia. Kahvilassa on 70 asiakaspaikkaa sekä ulkoterassi. Lisäksi käytössä on kaksi kabinettia kokouspalveluita varten. Tilat ovat varattavissa myös yksityistilaisuuksia varten, joten kauttamme onnistuu myös erilaiset räätälöidyt yritystilaisuudet. Lue lisää yrityspalveluistamme.


Revelations by Aurora Raiskinen: Tiimalasista valunutta hiekkaa - yhteenveto vuodesta 2015\nTiimalasista valunutta hiekkaa - yhteenveto vuodesta 2015\nVuoden viimeisenä päivänä tulee aina kummasteltua, miten nopeasti aika tuntuukaan juoksevan. Vastahan vuosi vaihtui ja innosta puhkuen kävi uutuuttaan kiiltelevän ajanjakson pariin. Minulla on ollut tapana listata vuoden aikana tapahtuneita juttuja, saavututettuja etappeja, uusia kokemuksia, opittuja asioita. Sitä kummasti ehtii unohtaa vuodenkin mittaan, mitä on tullut tehtyä ja koettua. Herkästi sitä puhahtaa vain huonona hetkenä, ettei ole saanut mitään aikaan.\nPöh. Kun kaivelee muistista ne pienetkin asiat, raapustaa ne ylös, huomaa, että vuoden aikana on tullut tehtyä vaikka ja mitä. Muisti on tästä tylsä, että se tuppaa unohtelemaan ne pienet saavutukset ja isossa mittakaavassa näyttää herkästi siltä, että mihinkään ei ole päästy. Kun sitten on käynyt mielessään vuoden läpi, katsottua listaa eletystä vuodesta, huomaa olleensa väärässä. Ei Roomaakaan päivässä rakennettu, ja pienin, mutta varmoin askelein mennään eteenpäin.\nVaikka itse olenkin listojen suuri ystävä, tuskin kaikki kuitenkaan jaksaisivat sellaista suoraan lukea, joten mieluummin avaan ranskalaisten viivojen täyttämän paperin vähän mukavammaksi tekstiksi. Tässä siis muutamia poimintoja vuoden ajalta!\nUutisissa on pitkin vuotta peloteltu jos jonkinlaisilla yt-neuvotteluilla ja irtisanomisilla pitkin ja poikin. Oli hienoa todeta, että minua ei kukaan voi potkia minua (meitä) pois, koska olemme oman onnemme seppiä. Toki on välillä heikompia jaksoja ja sitten niitä, jolloin painetaan niska kyyryssä ompelukoneella pitkiä iltoja. Huikeimpia juttuja tässä on se, että yleisestä taloudellisesta tilanteesta huolimatta Revelations ja Fitting Room onnistuivat pinnistämään itsensä kirkkaasti plussan puolelle, laajentamaan ja vakiinnuttamaan toimintaansa. Se ei olisi onnistunut ilman suitsutettua työtiimiäni, joten syvät kumarrukset itse kunkin suuntaan!\nAki, Hanna ja Tuuli työn touhussa\nAjattele, siinä, missä muualla on vähennetty, supistettu ja irtisanottu, meillä on rakennettu ja kehitetty uutta. Viime vuoden vaihtuessa tein vielä yksin töitä Helsingin ateljeella, Marika Valkeakoskella ja näimme kenties kerran parissa viikossa. Nyt työhuoneella on lisäkseni vaihtelevalla rytmillä vakiokasvo Aki, Hanna ja Tuuli, sekä yleensä yksi työharjoittelija. Mikä parasta, kaikille riittää työtä. Sellaista työtä, josta saa oikeasti palkkaa, eikä vain peukaloiden pyörittelyä. En ole vielä laskenut tarkkaa lukua, mutta lokakuun alussa toukokuusta siihen asti oli tehty korjauksia ja muutoksia yli 400 pukuun. Mikähän mahtaakaan olla koko vuoden luku? Arvauksia?\nMaaliskuussa saimme napattua sattuman(?) oikusta samasta taloyhtiöstä, nurkan takaa ompelimon kanssa toisen liiketilan, johon perustettiin Fitting Roomin uudet sovitustilat, sekä Showroom. Aiemmin meille ei ollut mahtunut kuin kuudesosan verran tuotteita näkyville, nyt kaikki saatiin kauniisti esille. Revelationsin ja Trilogian puvut, hunnut, bolerot, Ninkan korut, kaikki. Isoissakin puvuissa mahtuu kunnolla pyörähtelemään sovittaessa ja mallien suunnittelua varten saadaan istua rauhassa sohvalla kangasnäytteitä nypläten ja ideoita heitellen.\nTästä se lähti! Lattiapinta on täydellinen!\nTyön alla. Suurkiitokset Atelje Tuhkimotarinan Heidille remppa-avusta!\nVielä näyteikkunateipit puuttuu, mutta muuten on kaikki kohdallaan!\nEn ollut ajatellut olevani mitenkään harmissani tai pettynyt purkaessani Revelationsin liikettä Hämeenlinnasta melkein kaksi vuotta sitten, mutta jotain oli ilmeisesti kuitenkin jäänyt mielen perukoille vellomaan. Se mielihyvä ja riemun tunne, jonka sain nostaessani pukuja taas rekeille ja järjestäessäni koruja vitriineihin, oli aivan huikea! Se tunne sai vielä uuden nosteen, kun Fitting Room äänestettiin Love Me Do:n Vuoden paras hääyritys -kisassa juhlapukeutumiskategorian kolmoseksi ja nyt vielä käynnissä olevaan Vuoden paras hääblogi -äänestykseen ammattilaissarjassa. (Hei, saa äänestää kerran päivässä!) Äää, pää ei tahdo kestää tätä! Tuntuu niin hyvältä!\nMenetyksiä ja uusia kohtaamisia\nVuoden surullisin tapaus, joka vieläkin pyörii ihan päivittäin päässäni, oli Nitan, rakkaan koirani menettäminen. Ei mene päivääkään, etten miettisi karvakorvaa tai kaipaa sen olemassaoloa. Erityisesti joulunaika teki tiukkaa. Tassut eivät rapisseet lattialla tai vaativa kuono tökkinyt reiteen kokkaillessa herkkuja. Suuri suru, ihanat muistot.\nRemonttiapu ja paketin avaaja on nyt pois. Nyyh. Kauhea ikävä!\nTöissä Aki yhdisti sekä hyödyn ja huvin. Ompelimon päivät ovat pitkiä, ja allekirjoittaneella suru puserossa, joten ateljeen herraosasto päätti ottaa oman päiviensä ilon mukaan töihin. Uudeksi laadunvalvojaksi julistetun shetlanninpaimenkoira Lilin olemassaolo on ollut meikäläisellekin iso asia. Tuskin ihan suotta toimistokoirien on kehuttu parantavan ilmapiiriä ja lieventävän stressiä. Minun tapauksessani myös surun lievitys on ollut erinomaisen hieno toimi.\nLaadunvalvojakoira muuttuu välillä stressinpoistokoiraksi.\nTosin oman koiruuden kuollessa olen huomannut saaneeni aika paljon yllättävää ekstraa. Nimittäin lisäkiloja. Eipä se ole mikään ihme, kun hoksasin jossain vaiheessa syksyä kulkevani enää parisen sataa metriä bussille, joka vaihtoineen kantaa melkein työovelle. Sama illalla takana ja siinä kaikki liikunta. Ääh. Klassiset sanat: pitäisi vissiin tehdä jotain. (Tosin, kultareunukset tässäkin. Silmäkulmien rypyt eivät näy niin pahasti, kun on vähän pehmustetta välissä! ;) )\nKesän armottoman kiireisen hääpukurumban jälkeen otin eteen jo aiempien vuosien haaveilun, joka oli jäänyt ajanpuutteen vuoksi vaiheeseen. Arvanet varmaan, että kyseessä on malliston rakentaminen. Olin suunnitellut sitä jo aivan Revelationsin alkumetreillä, mutta jouduin pakkaamaan ajatuksen muutamaksi vuodeksi huolellisesti pumpuliin, kunnes pääsisin paremmin sen pariin. Liian nopeasti ja hutiloiden hienoimmatkin työt menettävät merkityksensä. Hartaudella asuin mallistorungon kanssa piirrospöydän ääressä, ja oli käsittämättömän palkitsevaa saada niistä yleisökommentteja ja mielipiteitä Save The Date- messuilla ja myöhemmin täällä blogin puolella. Et voi arvatakaan, miten hienoa on huomata tehneensä jotain sellaista, josta tosiaan ollaan kiinnostuneita! Ensimmäisiä malliston pukuja pääsee hipelöimään ja sovittamaan Love Me Do -messuilla.\nEnsimmäisen mallikarsinnan jälkeen. Apua, vieläkin liikaa!\nKuluneen vuoden viimeisinä työpäivinä nousi suunnaton kiitollisuus mieleen. Yksin on aina vuorokausien tuntien, jaksamisen rajoittama, kun tällä tiimillä voi käytännössä tehdä melkein mitä vain. Meillä on äärettömän hyvä yhteishenki, kaikki tukevat toisiaan, joustavat tarvittaessa ja mikä parasta, ovat hurjan kovia ammattilaisia. Uskallan väittää, että Fitting Roomilla asustaa kotimaan kärkiosaajat juhla- ja hääpukujen puolelta! Tällä porukalla on vain taivas rajana!\nLähettänyt Aurora/ Revelations klo 21.17\nTunnisteet: Ajatuksia työstä, Ateljee, Aurora, Boutique, FittingRoom, Yhteistyökuvioita\nEsittelyjä ateljeen ihmisistä: Aki Rauhala\nLove Me Do 2016 jälkimakustelua\nYhdet messut takana, toiset aivan kulman takana - ...\nUusi kausi polkaistaan häämessuilla käyntiin\nTiimalasista valunutta hiekkaa - yhteenveto vuodes...


tooth & nail records Archives - KaaosZine\nAvainsana: tooth & nail records\nThe Almost albumi kuunneltavissa\nYhdysvaltalaisen rock -yhtye The Almostin uusi kolmas albumi ”Fear Inside Our Bones” on nyt kuunneltavissa kokonaisuudessaan täällä. Levy julkaistaan tänään kesäkuun 11. päivä Tooth & Nail Recordsin kautta.\nLove And Death julkaisi tulevan albuminsa tiedot\nEntisen Korn -yhtyeen kitaristin Brian ”Head” Welchin luotsaama rockia soittava Love And Death on julkaissut biisilistan tulevasta ”Between Here & Lost” nimeä kantavasta albumistaan, joka julkaistaan marraskuun 20. päivä Tooth…\nThe Wedding kiinnitetty Tooth & Nail Recordsille\nYhdysvaltalainen rock -yhtye The Wedding (ex-Letter Kills) on solminut sopimuksen Tooth & Nail Recordsin kanssa. Bändin uuden albumin ”No Direction” on tuottanut Jasen Rauch (Breaking Benjamin) ja se julkaistaan syyskuun 25.…\nLove And Death kiinnitetty Tooth & Nail Recordsille\nEx-Korn kitaristi Brian ”Head” Welchin sooloprojekti Love And Death on solminut sopimuksen Tooth & Nail Recordsin kanssa. Bändi aikoo julkaistan vielä nimettömän uuden albuminsa marraskuun 6. päivä. Voit tutustua yhtyeeseen…\nStates kiinnitetty Tooth & Nail Recordsille\nYhdysvaltalainen indie-rock -yhtye States on solminut sopimuksen Tooth & Nail Recordsin kanssa. Bändin debyyttialbumi ”Room To Run” uudelleenjulkaistaan kesäkuun 19. päivä. Voit tutustua yhtyeeseen täällä.